url: =Lengtong Pauno tawh Holimna - TUNGZANG NEWS\nLengtong Pauno tawh Holimna\nNi khat Minuamsa Video Studio neipa Babu (Paupu) innah hawhin ka holim laitakun 1981 pawlin lasa minthang Zomi bupin i theih ciat lasiam Lengtong Pauno zong hong hawh a, a ma kiang pan theih nop honpi dongin ka kiholim uh hi. Tuate Zomi bup sim theih ding leh khantoh pih ding lunggulhna tawh lai-in kong suaksak hi.\n1. Na minpi le neulai thu ? Nu le pa ?\nKa minpi Cin Za Hu Pau hi. Kapu min Khai Cin hi. Ka pa Zel Khua Kai, Tunglut beh, Tuithang khua hia, ka nu Ciang Khua Niang Songput beh, Lailo khua hi. Kanu le ka pain tanu tapa (11) hong neih na sungpan a nautumpen pa, a kongkhakpa hi ing.\n2. Pian'na khua leh tulaitak teen na?\nKeipen ka khua Tuithang hi a, katangval khiatna Tonzang hi-in, kapian'na Tedim hi. 1962, August 23rd ni-in Sakollam kapa' innpi sungah kasuak hi. Tulai takin bel kapu kapa' leitang, Tuithang khua mahah ka zi ka tate tawh teeng ing.\n3. Innkuanpih ee leh?\nNu le pa'n hong nusia khin hi. Ka zi neih pen 1990 June 25th ni-in kawlpi khua ateeng Vangteh liapaalno Lia Goih Khan Dim (Vangaw)beh tawh Tonzang khua ka u pi'pa Sia Cin Go Kap innpi sungah Rev.Thawng Khua Nang in siangtho kiteenna hong pia hi. Tulai takin tapa 3 ko innkuan 5 pha ung.\n4. Bang hanga Lengtong Pauno hong kici?\nKa nu le ka pa' hong sapna " Pauno" ahih manin amau hong sihsan khit Lengtong khui ka bawl uteh Tg. Pauno mintawh la hong sa ing. Tua khit nungah Pauno min mah zanga lakhum / lasa hong kibeh lap ciangin keimin hong gennuam te'n... Lengtong khuisunga lasapa Pauno hong kicihcih napan "Lengtong Pauno" cihmin khat hong piangkhia hi le kilawm. Kei lungsim ah bel, ka nu ka pa ka pi ka puin sasi taaka, sasin salung tawh hong phuah min leh pawlpi siapa'n Pasian tunga hong ap khit nasa kamin mai khawngah atuamtuam thuah sawm khol keng. Vantung laibupi sunga ka min tawh a kitel khialh khaak ding lau ing.\n5. Kum bang zah naphak cianga laphuak ? Bangkum in khum ? Studio ee?\nKum (8) khawng kaphak ciangin keiphuah tawm Pasian phatna latom nonote Sunday Schoolah sasata ing. Love song pen ka khial kei leh kum (11) ka phakin nungak talpi khat ama theihloh kalin "Na min theibang lolo nuam ing" cih la khat phuah tazen ing ei, ka ngaihsut kikteh ka maizum. Ka lakhum kipat kum bel 1981, Studio bel Lynn Studio, Yangon hi.\n6. Ladawng bangzah phuak? Dawng bang zah sa? Khui bangzah khum / hawm?\nKa laphuak pongpong la namkim kigawm in bel dawng 200 pawl khawng hi-in teh. Studio ah dawng (60) khawng kisa khin hi. Khui pen lawmte tawh kigawma ka sakkhop uh Lengtong No 1,2,3, leh mi dang kihel-lo keiguak sak khui 3 khawng bek hipan ee.\n7. Zomi sungah nang mai-ah lasa/ lakhum masa a om hiam?\nKo mai a lakhum masa pen ka theih khialh keileh, Sia Lianbawi makaih “Agape ltna late”,T.S.Khai' makaih“Sihna kigozo” khui leh U Lamh Cin te ' khum “Kumpi te' Kumpi” ....etc\n8. Na laphuah sa sungpan hoih na sak pen?\nHoih kasak penpen ci-a khat lian ka telkhiat ding theikei mai-ing. Gamla pan khat, Nu' la pan khat, Zawl la pan khat cihbanga a teel hileeng akoici tam? Ama mun leh ahun tawh kituaka hoih pen kasak vive hi. Nupi te-in asungpana piang tate mi'n hoihsak pih takeileh hoih asaklel bangdan mah hilo ding ahia'... Aphuak phuakte sang' aphuak ngeilo te'n ahoih ahoihlo theizaw bilbel hilo maw.\n9. Khui hawmsateng sungpan bangkhui tha ngah pen na hia?\nKhui hawmsateng sungpan Lengtong 5 na "Zogam hongpaal ding" acih khui mah thangah kei pen ing...\n10. Naphuaksa late sungpan nang' phalna omlo pi-a hong kikhumsak a om ngei hia?\nEimite' sungah aphuak te'theihloh kal-a la kikhumh simsak pen AD 2000 cin" ma hun beka kizang kasak leh nahi het kei mawk ei. Kum 2000 khit-a akihawm Zola Pasian phatna lakhui khatah 1985, April lai-a kaphuah lakhat pen Pasian nasem pasal khatin nasa in-ah, alaphuak zong Pasian nasem numei khat mah na hi mawk. Ken bel, Aw... ka it mahmah kasung pan apiang ka tanu... nang' pasal vakthap khat-tawh na lumkhawm maw'.... ka heh ka khasiat mahmah hsngin ke'n, nang kong pai theikei hi, banghang hiam cih leh ka si ka sa nahi hi, ka cihsan lelbek hi.\n11. Lengtong Series No 1. sunga, Tunsung khat pan ..... acih lapen, pawlkhat in Vum Nang' phuah hi / T.S. Khai hi / Lengtong Pauno hi kici pawl khat le khat kiseel ngeiingaii thei zeel uh ai teh, aphuak taktak nong genthei dia?\nHee'... genthei e. Hi la hong pian ' khiatnapen, Lengtong No.1 khum ding U Sua Mang tawh Zangkong paisuk ung. Nitak khat Kamayuat / Tadaphyu a khadawmee Cia Pau" inn sapna sungah kei, T.S. Khai leh Sua Mang tawh koteng thum ka omlai takun T.S. Khai in laikung le laidal hong tawi-in.. tunitak, Tunsung khat pan piang hing ngeigei hang e, cih thulu zangin lakhat phuak khawm dihni ei hong cihna tawh, ka kikupkhopna uh pan hong piang khia la ahi hi. Hila pen Lynn Studio ah ka khum uh teh lawm Vum Nang apaisuak (Sprano) zuisakin groupsong in ka sa uh hi. Tuahun laitakin a phuak kithupi ngaih sut masa khollo napi, ala hong mintang bilbel ahih manin aphuakpa ahi ding pen hong kikhuanung ut ciat hileh kilawm hi.. Tuahun lai-in zong Laphuak, Lengtong ciziau ni kacih sa uh ahi hi.\n12. Na late a tamzaw lungzuan’ ladan vive hi a bang hang hiam? Zomi lasiam dangteh’n zong lungzuan' ladam vive sazaw a bang hang hiam?\nEi'mite pen abeisa hunlui sunga i tuahkhak gentheih haksat nate bekbek agengen, aphuakphuak, asasa minam i hi-a, naumin phuak lehang zong i lungzuan' i khuangaih nateng mahtawh a lolote ihi hi. Tuamah bangin kei-a kipan, abeisa i nung lehlam ngakawmsa a laphuak ihihmanin lungzuan' la vive hongsuak na na hi hi. I mailam kalsuan nading nangawn-ah zong nunglehpai (imai lamah nungkiin) ihih manin i khan'toh ding zahin khangto theiloin i zekai hi. Tua ahih manin tuni pan kipanin i mailam ngakawmsa leh tunglam en kawmsa-in khalsuan tading hi hang. Tua hileh i kamvang panin lungnopna leh gualzawhna thu le late hongging khia dinga, i nuntakna zong hong kilamdang taktak ding hi cih ka um hi.\n13. Tuhun Zomite' sungah lalam, tumging (music) lam khan'tohna bangci muh nahia?\nNakpi takin khangto hi ci-in mu ing Phuah siamna, sak siamna, tum siam nate akhangto bek hilo-in, asiam mimal mahmah zong khangto ka sa mahmah hi. Gamdang pan Music Degree ngah te i neita a i gamah sin theihna sangte nei ta ihih manin tulai khangnote hampha kasa mahmah hi. Banghang hiam cihleh ko' hunlai banga phuahdan, sakdan, tumdante tualsiam hinawn lo-in modern style tuam tuam tawh kiphuak, kisa, kitumta cih kamuh ka zaktak cingin ka lungdam lua kisa in kei le kei bang zumhuai ka kisa liang hi.\n14. Zomi lasiamte' sungah Lengtong Pauno ci a na minthan' deuhna banghang hidingin na um mawh a?\nMinthang deuh tuanding kahia! Na thusiam man hin'cia.. he he.. Mi' adingin bangmah ahikei zongin keitawh kituakin bel tu-a ciang katum' zong alung damhuai phadiak mah hi. Siam a minthang ding hilang kei kekkek kidawk khain ki um keng. Ahi zongin ka nu ka pa' tungtawna hong luang Pasian thupha letsong taktak hi cih pen up cihtak um ing.\n15. Zomite'sungah na laphuah na lasakte midang' a tawh kibanglo a atul theih loh phadiak pen, nang' bangci phuaha, bangcisak tuandeuh na hia?\nKei zong theituan kenge. Topa thupha mah hilo dia... maw! Ke'n bel atam zawin la kaphuah teh a Aw (Tune) zong masa ing. Tua la aw pen tamveipi sasa in maumanuleeng ... tua aw tawh kilawm kituak ding lathu / lamal hong piang khia hi. Tua la pen tamveipi takmah sasa, sasa kawmin la leh lamal gualh dan te puahpha toto ing. Adiak diakin zingsang i thawh tung phet, i lungsim ah thudamg ladang honglut ma-in enkik lehang hoih pen hi. Ka kam mal zatte zong Zo lakam a maan hiam? Midangte thangpaih / khasiat theihna ding aom kha hiam? Ka la kammal te' hangin zumkong mangk ong hong kitun'..ding hileh ka dawng thei diam? Ahih keileh ka thuak ngam diam? cihbang danin ka la ii akhialhna amawhna ka zonga ka sittel hi. Tua bang teng khit ciangin Studio ah khum theih dingin ka kipsak hi. Hi banga lungsim siangtho taktawh phuaka ka lung sim khempeuh tawh sa kahih manin a khanto, a tulhak deuh hi dingin ngaihsun ing. Angai aza te'n khitui aluan'lawh ka late pen khitui mahtawh ka phuah khop late mah hi pah hi.\n16. Lasak cil, Lakhum cil a natuak haksatnate........?\nUukna bekmah hia, neih sa-in hong pia khollo ahih manin haksatna bel tam hi. Lasak pawi (Show) khat nei ding hi le hang zong apat pan atawp dong mah, vaai khempeuhah eimah mahin innteek tawh, bangkua tawh, tanu tawh a kithuah khawm hi. Tua banah i sumneih teng na ngawn bei lai ahih manin a sawt loin sum tha lawh a paitoh kul cih khawng dan din mun hi. La khum ding cileeng zong lah tu hun bang a Kawlpi khawngah Studio om nai lo.... Zangkong pai kul..... tua Zangkong khua acih pen, sunsiah tuna khe tawh tunzawhna lah hilo lai... a tawm bei thei pen tawh pai suk.... Zangkong tung mah leeng zong, tuhun banga eimi tam nailo... ei lah tual talo, hai lailai ihih man in, sum tampi a nei himah leengzong a haksa veve ding dan hih tuak.\n17. Mailamah lakhui thak bawlding nanei hiam?\nLakhum ka kipatzawh kum 25 cin Silver Jubilee muakna-in, ka khumsa laluite' sung pan selected khui khat, Sunflower music production pan Tape, CD, VCD, DVD(Live Show,Karaoke) bawl ding geelna nei ing.\n18. La le music hanga supna (siatna) le meetna (hoihna) koici bangin na mu hiam?\nKei ngaihsutna-ah, siamna i cih limlim pen supna hiloin meetna hi. La le music ah siatna a om hilo napi, a sia mitein zang leh ... a zang mite a sia-in kimu pah hi. Cih nopna-ah, tangval akgugute leh kong laka zukham kilai laite pawlin guiter hong tawi masa, la hong sa masa uh ahih manin nu le pa tampite' lungsim-ah la le music pen mi ginalo, mi thadah uisante' uukna leh mi hoihlote' vanzatin ngaihsun pah uh hi. A tateuh la le music hong uuk leh mi hoihlo asuak dingin ngaihsun pah uh ahih mamin awilo uh hi. Khaam uh hi. Tua hi-a , hibang ngaihsutdan muhdan manlo anei, Zomite' sungah tampi om lai mawk ihih manin ei tulai khangthak monotein la le music pen supna (siatna) hong tun' satan vanzat hizen zenlo-a, meetna (hoihna) mun hongpuak Pasian thupha ahih zawklam pen i gamtatna leh i nuntakna mahmah tawh lakkhia ding hi hang. Na uukna-in nang hong uk ding hilo a nang'... na uukna na uk ding hizaw hi.\n19. Mailamah la tungtawnin Zomi sungah khantohna om dingin na lamen hiam?\nLamen mah ing. Zomite' sungah khantohna a om theihna dingin lungsim kikhata ma i pan khop theih ding kisama tua bang a lungsim kipumkhat theihna dingin pau le haamin thu tampi gen hi. Akibanglo pau le haam azang kam le muukte nangawn pen la dawng khat sungah kigawm khawm thei hi. Lai le pau puahphatna-ah zong la pen tanubul khat nahi dingin ka um hi. Thu tawh i gen sangin la-in salehang a ngai a zate'n valhnop sazaw a, a lungtang sung uah munla baih zaw hi. Mai lam hunah Kawlgam vaigam bek hilo, mivom mikang mieng gampan hong khangkhia ding\nZovontawite' kam le muk (leii) te zong La mahtawh i kepsak (control) kul ding hi. I taang ngeina paunak le Zola kam te zong, La sung mahah keemcianga khangthak momnote' zaktheih le lunglut theih dingin la le music aw ngaihte tawh i zulhsuah kul ding hi. Banghang hiam cihleh la aw ngaih leh music akilawm taktawh akisa Zola kammal pen minam dangte nangawnin hong saknop nitak ciangin Zomi min puanuam phalo a, Zopau nangawn athei nawn meelo, ahihna aman suahta Zomite pen La-in hong kaikhawm kik ding hi. Tua ahih manin La tungtawnin lungsim kipum khatna, mapan' khawpna pan khantohna hong piang takpi ding hi cih pen lamen pha mahmah ing.\n20. Mailamah nuntak nading bang sep sawm, Lamah phuakphuak, sasa lai ding maw? a dang ee?\nMailam nuntak nading, sepding bawlding tawh kisai-in, ka hihtheihna bangbang ah, ka hunneih laite khempeuh Topa' min le gam adingin piakhin khahih man in, kei hong nei pa'n kul leh kitaangsam asak bangin hong piak talent meetsak nadingkeh ama minthan' nadingin ka nuntak zawhkei zong amin daina dingin nungta nawn kei ning. A mangthang khate ka mat zawh kei le zong thu umsa mite' kisuih khak nadingin gamta nawn kei ning. Agam zai nadingin kasep zawh kei le zong, a omsa pawlpite thapiain hanthawn ning. Bang ka bawla bang ka sem zongin ka hihna khempeuhah Pasiam minthan'na ding hita hen.\n21. Kalay University a pilnasin Zomite' tung ah hanthotna tawm hong gen ve.\nKei.., pilna siamna anei hetlo mikhat pen pilna siamna asin anei note tungah hanthotna gen dinga nong ngetuh ciangin mipil mi picing nahihna uh leh nasin uh pilna siamnate bek hiloin na sinloh uh ciimna citnate nangawn na neih lamuh kong muh manin thupi hong sa ing, zong hong zakta ing, kei zong angtang kisa mahmah ing.\nKong vaikhak nopah, pilna siamna asin na hih mah bangun hong “Hai” kei un la, hong siam un. No' a dinga napil mah bangun i gam i lei a ding hong siam un. No' adinga na ciim mah bang un i mi i sa' tungah hong ciim taun cih hong vaikha nuam hi ing. Ka lungdam.\nSource: Zomi Siamsin Magazine 2006


timestamp: atn

url: =Kisiknalo tawh mawhna maitheilo ~ Suangh Dal :: ZOMI DAILY\nposted on 26 September 2018 at 5:21 pm Lomkholna: Biakna, News, SuanghDal\nKhrih in zong ama thu-in mawhna mai sak lo hi. “No hong bawlsiate na mai sak un” ci loin “No hong bawlsiate thu na nget sakun” ci zaw hi ( Mt.5:44)\nNa sanggampa uh hong khialh leh na maisak un ciziau loin “Amah taii unla a kisik leh a mawhna mai sak un” ci pan hi. Kisikna a om keh mawhna mai thei lo hi. No repentence no forgiveness.\nTuhun ah kikhami sak ci ding maw ahihkeh meidawi vai ci zaw ding maw ahihkeh a LST theihna dai lua lai cizaw ding maw hong bawlsiate in hong thum nai lo pi-a ka mai sak uh hi cih khat kizang mahmah hi. I lang khatte’ thumna kisikna ngak lo pi-a eimau thu-a mawhna ka maisak cih pen Jesuh zia le Lai Siangtho tawh kituak lo upna ahi hi. Kisikna a om keh mawhna mai thei lo hi. Khrih mahmah in zong kisikna om lo pi-in mawhna a mawk maisakna om ngei lo hi.\nAhi zongin eitungah hong khialte in hong thumin a kisik leh maisak loh phamawh hi. Kisikna thumna tawh ahihnak leh bel nikhat sungin sagihvei ciang dong hong khialh hang in a sagihvei mah-in ka kisik hi hong cihnak leh mai sak khit ding ahihna LST sungah kimu pah leuleu hi (Mt.17:4).\nThumaan lopi-a hong liamsak mi khat in kisikna tawh hong thum kei leh a mawhna na maisak theih nading thu om lo hi. Tua bang i genteh va mudah ding va thukkik ding va el viuveu den ding cihna hi lo hi. Mawhna a bawl mi khat kisikna a lah keileh mi mawh lo banga va koih ding hi lo cihna hi. Kisikna lak lopi-a mi gilo khat mawhna maisak pen a mawhna a selsak hi-in thumaanna lei sungah a phumcip hi-a thu-ummite zia ding hi lo hi.\nThu-ummite’ zia pen thumaanna le dikna a om nadinga a kiphumcipte tawhkhiatna pholhkhiatna tawh thu hoih tak khen den ding hizaw hi. Kisikna om lopi-a mawhna maisak cih pen dikna le thumaanna ii hong kalh thute a nuntakpih lo gige cihna hizaw hi. I langte in hong thumna le kisikna a kisapna pen i tual sung hoih nading hi-a lang nih tuak ading a hoih zaw kanlai thu ahi hi.\nHong thum nuam khat sang lo-a ka maisak sa uh hi na cih leh Jesuh zia le LST hong hilh zia a tel nai lo na hihna kisit phat huai zaw hi. Kisikna lak nuam-a hong thum dinga hong kuan nuam khat va sang lo cih pen a maisak lo hi gige zaw hi. A heh lua a maisak zo lo lua hi zaw thei-a langkhat te kipuah kikhel nading thu a guan lo tawh kibangin hoih lohna a thapia tawh kibang zaw hi. Hong thum nuam khat va san ding kithum sak ding ahi hi. Thuduhna hi loin kithumsak pen thu duh loh sawmna hizaw hi sanggam.\nLST sungah Pasian in thumna le kisikna a om lohna mun ah mawhna a mawk mai sak hiam? Maisak lo hi. Ahi zongin i mawhna kisikin i thum leh hong maisak dingin amah citakin thumaan hi (1 John. 1:9). Christian te zong tua daan ding hi.\nThumaanna le dikna a khualna hangin kisikna pen LST in hong kalh thu hi tawntung hi. For the sake of righteousness repentance is always required.\nMi khat in sisan hong luang sak napi in hong thum keileh va mawk maisak ding hi lo mahtaleh thunget sak ding hi citciat hi.\nMai sak thei cih leh thungetsak thei cih kibang lo hi. Mai sak theihna thu khat om a tua pen a kisik leh maisak thei kici hi. Thungetsak thei cihteh hong thum hong kisik takeh i galte nangawn thu nget sak ding cihna hi. Kong maisak hangin ka sungah beli tang cia om lai hi cih mawk pen kisikna maan le kimaisakna maan kibawl nai lo cihna hi zaw kha ding hi.\nEite in mawhmaisakna khuan i neih loh hangin Pasian in a mawhna a maisak theih nadingin thu kinget sak thei hi. Eite kutai a maisak theihna khuan pen hong khial pa kutai-a kisikna tawh hong thum leh maisak thei hi hang.\nTopa Jesuh in zong a mah a that te mawhna ama’ thu-in maisak thei lo hi. Banghang hiam cihleh amah a thatte in thumin kisik lo uh hi. Tua ahih manin “Pa aw amaute in bang hih cih thei lo ahih manin a mawhna uh na mai sak in” ci-in thu ngetsak bek hi ~ (Lk. 23:34)\nMikhat mawhna na maisak nop taktak leh hong thumna sang in. Kithum sak in. Hong thum nop kei leh thunget sak in. Hong thum kha ding hi. Hong kisik kik kha ding hi. No repentance no forgiveness! Kisikna thuumna lo tawh mawhna mai thei lo hi. Evan. Suangh Dal\nPrevious: Zomi State leh Chin State huangkeek koizaw sawmding? ~ J. Thang Lian Pau\nNext: Nangbek kisa khaken (2) ~ Dong Mung


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Clippings ✖Remove constraint Subject: Clippings Subject Neighborhood and Community Associations ✖Remove constraint Subject: Neighborhood and Community Associations Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =Tedim gam Leitang Acre 800 vai CNF in Nial\nKumpi tawh kilemna abawl mualtung thautawi khat ahi Chin National Font (CNF) te in Kawl kumpi tungah Zogam (Chin State), Tedim khuapi huam sung ah leitang Acre 800 ngen uh cih thuthang tawh kisai-in Augusr 15,2014 ni-in CNF in ngenlo/ nialna nei uh hi. CNF te in tua leitang Acre 800 a ngetna vai tawh kisai abeisa July 17,2014 ni-in Tedim khuanu khuapate in Tedim khuapi ukpi (Myone hausa pa) tungah a deihlohna lai apiak banah, Zomi Youth Association (ZYA)-Tedim in zong Pyithawngsuh Hlutdaw zumpi dongah deihlohna lai khak ding cih thu kiza ci hi CNF te ii galkap lam thuvanpi Col. Solomon in a genna ah, “ hih thu tawh kisai in CNF Centre pan bangmah ka thei kha kei uh a, thukikupna zongah leitang nget ding vai thukhensatna kinei ngeilo hi" ci in genkhia ci hi.\nCNF te in Tedim gam huam sungah leitang Acre 800 Chin State kumpi tungah ngetna nei khin cih tawh kisai Tedim khuanu khuapate tungah zaksakna nei/ neilo banah Tedim khua hausate' phalna ngah/ ngahlo cih thu kician om nailo cih thu ZYA Tedimte tungtawn in kizasawn cih kiza hi. Tua manin CNF Thuvanpi thumna ahi Pu Khua Uk Lian in a genna ah, " hih thu tawh kisai bulnei lo le thukician lo ahih banah CNF, Kawl kumpite leh Tedim gam mipite kikal ah kitelkhialhna ding ngimna tawh thumanlopi kigenthang hi lel hi " ci-in genkhia cih kiza hi.\nTua banah hih thu tawh kisai in Tedim gam huam sung a om Party tuamtuam pan maikaipi te, ZYA Tedim, Tedim Numei Kipawlna, NGO, Biakna makaite, khua kim khua pam pan Hausate leh MP te in August 16,2014 ni in Tedim khuapi sung a om Tuiphum biakinn zumpi ah kimuhkhopna nei ding uh cih kiza hi. CNF Tedim Liaison office in zong hih thu tawh kisai thumaanlo ahihna thu Chin State thuneite kiangah zasak khin uh cih kiza hi.\nSource : ZYA Tedim & Khonumthong news\nPosted: Tongsan Media


url: =Zombies -- Comic books, strips, etc. 139\nZombies -- Drama. 64\nZombies -- Fiction. 284\nZombies -- Juvenile fiction. 237\nFind another book like this Zombie films. at Novelist


url: =Baptist World Alliance welcomes ZBCM (Zomi Baptist Convention of Myanmar) :: ZOMI DAILY\nposted on 12 July 2019 at 11:57 am Lomkholna: Biakna, News, Zomi\nLungdam mahmahna thu tangkona:\nPasian in ZBCM kikona kum 24 cin teh hong dawng ta a, BWA in ZBCM pen Gam 125, Convention 240 na Bahamas hun July 10,2019 ( Wed) 3:15pm ( Kawlgam hun July 11,2019 (Thurs) 1:45am) hunin BWA General Council Nassau Bahamas pan hong sangta uh hi. Topa minthanna hi ta hen.\nBWA pen gam 125, Convention 240, pawlpi 169,000, member 47 Million kipawlna hi. Hih bang ngah theih nadingin vaihawm makai masate, Consultant of ZBCM,ZBCA OBte le lampi tuam tuam pan mapang vaihawm khempeuh tungah lungdam mahmahna thu ZBCM gambup min in kong tangko hi.\nMembership ngahna ah ZBCM pan mi 4, ZBCA pan 6 kihel thei hi. ZBCM gambup le Zomite tungah nopna daihna thupha hong tung henla, Topa vang in hong taan tawntung ta hen. Halleluijah! Amen. Lungdamna lianpi tawh, Rev. Langh Za Kap (General Secretary, ZBCM)\nDuring the 2019 Annual Gathering of the Baptist World Alliance (BWA), the General Council voted unanimously on Wednesday (July 11) to approve the membership application of the Zomi Baptist Convention of Myanmar (ZBCM), making it the 240th member body within the 114-year-old organization.\n“I join with BWA President Paul Msiza and the entire BWA family in welcoming the Zomi Baptist Convention of Myanmar,” said Brown. “We eagerly anticipate what God will do as we partner together in our mission to impact the world for Christ.” Source: WordandWay\nPrevious: ZIUSA Annual Conference 2019 leh Zomi Political Forum nuamtak kizo\nNext: Sun le zan a kigawm ciangin nikhat kici hi ~ Lian Tuang\nZBCM ,BWA in hong san lungdam hi.Maikai te vaihawm te tungah lungdam hi.Zomi te Pasian’n hong ompihna ,hong laptohna a kilatna ahihi.Pasian gamzai semsem na hi ta hen!


url: =Kapteel Khuasaatna Tangthu ~ Thang Siangh :: ZOMI DAILY\nposted on 13 April 2015 at 9:22 pm Lomkholna: Article, History, Thangsiangh\nKhuamin leh khuamun :: 1867-kumin Pu Thuam Thawng in mi-30 tawh Kapteel khua saat hi. Tua munah Kapteel a kici mikhat teeng khin hi. Tua ahih ciangin ” Kapteel khua cipah ni,” ci-in thukim uh hi. Khuathak saat ding pen Pu Thual Tun in awilo ahihciangin, lakhat tawh Pu Thuam Thawng nakha hi.\na. Limbelh in mabang pan e vangkhua khon e, Saitui vangkhua lailen ding ka-awilo e.\nb. Ningzu aisa siah bang niang naphung lai-ah solsa deihluat hawm ih taan kha ding hi e..\nPu Thuam Thawng lungkimzo tuanlo ahihmanin gungaal nitumnalam veel sak hi. “Mual in um aa gaaldai hoih hi. A gam zong sabenna dingin hoih hi” acih ciangin Pu Thuam Thawng thukimin gamsaat uh hi.\nKapteel pen Dawi maw, mihing maw???\nHihmun aa teengpa in, “Kapteel hing,” ci-in, hualsing golpipi hualvanvan hi, ci-in kigen hi. Kapteel in lovaat thacial a, a nu kiangah, ” Taangngaan beelsagih nahuan inla, zu beelsagih naluup in, ” ci hi. A ciah ciangin amahguakin hong tungaa, ” nalawmte ee” acih ciangin, ” kacih bangin ankuang sagih leh meh kuangsagih lui in,” acih ciangin tua bangin hih hi. Annete a kimuhloh hangin an kinegai hi. Kapteel in Pawlhpii a kici gamkuampi khat nikhat sungin zomai lel hi.\nTua laitakin Suangpheigam kiiltungzaang khat om hi. Bualtung kici hi. Tua laiah minam tuamkhat teeng hi. Kulh tawh ki-um ahih ciangin kuamah a simzo omlo hi. Kapteel a kicipa in, ” ken simzo ning” ci-in a sim dingin kuan hi. Kulhpua panin a ngiim bek zong, laulua in puukzaizai hi, ci uh hi. Mitampi a thah khit ciangin, kulhsung aate luhkhia dingin, zusa-in kibawl a, kulhvangah lut hi. Kulhvangah a lut ciangin vaithaangah awkin si hi. Hilai-ah Kapteel a kicipa taangthu bei hi. Amah pen Dawilawmnei bek hilo-in dawi hidingin ki um hi. Bang hang hiam cihleh mihing kimlai zusa suak thei ahihmanin.\nTaanglai-in taangthu tuamtuamte ah Dawinumei a tenpih zong om hi, ci-in kigen hi. Piangthei takpi ding hi. Taangngaan beelsagih leh zu beelsagih gai hi. Nikhat sungin Pawlhpii gamkuam khat vaatzo hi. HUalsing luangte adeihdeihin hualzo hi. Leitung aa mihaatpente kicial leh zong mi-10 inzong taangngaan beelkhat gaizo nailo kha ding hi.\nKapteelgam pen Falam khua Pu Con Bik gam ahi hi. Pu Con Bik kiangah siah kipia peuhleh khua kisaat thei ci ahih ciangin, Taangpuate Pu En Ngaih in Suangzaang Hausapa, Gualnamte ahi, Pu Zil KIl kamphenin la a, gamngen dingin pai uh hi. Pu Con Bik in sial 120 nangen hi. Behiangkum simin sial zabo khatta siah piak dingin thukim uh hi.\nTua laitakin Pu Thuam Thawng in Khuangleeng Hausapa tanu sal-a amat Vanchingi a keplaitak ahi hi. Khuangleeng Hausapa in hihthu a theih ciangin Pu Con Bik kiang napai a, ” hong matsak katanu Vanchingi nakal hamtang in,” ci hi. Kapteelgam leina lakah Vanchingi kipiakhia hi. Vanchingi pen sial-100 taangin sang a, hih a nuai aa teng pen sial-20 tangin saang hi.\nSial-100 … … … … VanChingi.\nSial-20 … … … … Saiha kopkhat.\nZangsial suan sialkhat.\nZam khat leh daakbukhat.\nKapteelgam dingaa kipia.\nNisuahna lamah meiteigun dung.\nSaklamah Musil mualdung.\nNutumna lamah Innbuuk leh Lennupa.\nKhanglamah Lualui paisuk gunsun dongin napia hi.\nA ciah ciangin Sialtei khat leh Thallupdak kici daktal khat puasak hi. Launa naneih uleh patauko nadingin daktal tum un, ci-in vaikhak hi.\nVanchingi a ngahna.\nSaizaang ah Pu Thuam Thawng a khanlaitakin a salkhawi Vaipheite taisuah a, Khuangleeng dongin vakan hi. ” Thuam Thawng aw, nasaltaai kan aa nong pai namaizum lo hiam? Khuasilgam Leisante Hau Pum kathah nathei hiam, ” cihleh minsialin kogawp hi. ” Tuate nathah takpi mah hiam” acih ciangin, ” that mah ingh.” cikik hi.\nTua khit ciangin, Pu Thuam Thawng in, ” Hing kha kabeisak diam? Dai veel un,” ci-in sawl hi. Daiveelte hong ciah ciangin galsim dingin kuankik uh hi. Hausapa tanu Vanchingi man a, hong ciah uh hi.\nPu Con Bik tungah sutpom.\nKapteel lungnuam mahmah aa omlaitakin kilemlohna hong piang a, mikhat in gaal vala hi. Tua laitakin Kapteel khua-ah kulhpi thum om hi. Khuamun sungah Haat Langte Pu Gen Sut kulh, khualai-ah Sukte Pu Thuam Thawng kulh, a niamlah Gualnamte Pu Vum Khup kulh kici hi. Khualulam Sihsiipveeng phei teng ah Vaipheeite inn-60 teeng hi. Hualngo-gaal ci-in hong sim a, mi-59 si hi. Tampi hingmat uh hi. Gaal lapa in innpi saksiah bek simin sawl hi. Tua mah bangin innpi saksiah bek sim uh hi.\nTua gaallapa taangthu hibang ahi hi. Logam ciing-3 deih a, Pu Thuam Thawng in tanzo kei niteh, Gen Suut in tan hen, a cih ciangin Gen Suut in tan hi. Tua teng lungkim lo-in galla ahi hi. Hausa upa theihloh-in zankhatthu in nataimang uh hi. Hibangin gaallauna hong tam ciangin, Pu Thuam Thawng in Suutpom dingin, Songpuutte Pu Neek Lut leh Kamphen dingin Simzaangkhua Kip Thuam te Pu Con Bik kiangah paisak hi. A paite-nih tungah Pu Con Bik in thupha tampi napia hi.\nAmaute hong ciahkik ciangin Kapteel khua hong simlai a, a hingmat a sanggamte uh Seipi khua ah om ahihmanin, Seipi hong baang uh hi. Seipi Hausapa Dal Chung Nung in natawng gawp a, ” ih gaalte hong pai hi,” ci-in man a, taangcilciangin khuh uh a, a tungah aakngawngsi taakhin a zun uh peekin khum uh hi. Seipi pan hong ciah u ciangin, amau inn tunglo-in Pu Thuam Thawng inn tungmasa hi. A thu khempeuh a gen ciangin Pu Thuam Thawng in aakluisan khattawh lingaat hi.\nSeipi ah bumtuak ahih ciangin Pu Gim Thang lungkimlo-in sialzabo khattawh sialsung-aih sak a, hinglapna bawl uh hi. A hinglapni taangsuah nitaak ciangin , bikhalaap a suah phetin lakhat tawh hong pusuak hi.\na. Mun-inn ngaihman sawnte ngaihman dota kankong hong ing e.\nb. Ningzu aisa buan bang niang e, lawhciang khuklu in nei ing e, hente sang lah thang zawng e.\nSutpom hong tunzawh kha-7 a cin ciangin Pu Neek Lut si hi. Sutpom dingaa a sawllai-in, ” na sihleh sialpi khat tawh hong gui ning,” ci-in kamciam pia hi. Sialpi sangin Taamcip leitang deihzaw ahih ciangin, tudongmah in a taten neilai uh hi.\nKapteel khua pen 1867 kumin kisaat hi. 1880 kumin Mang Cin tapa Am Thang in Nuamkhua saat hi. Tu-in Muizawl kici hi. Pu Thuam Thawng sanggamnu Zaang Ciin zong Muizawl ah teeng hi. 1888 kumin mikaangte hong khang a, Tulsuk panin Phatzaang hong nawkto-in Leisan ah Thaang ah kido uh hi. January 23, 1889 kumin Gen. Founce leh Major Raikes makai a, galkap honkhat tawh Thuamvum ah giahphual saat uh hi. Tua kum February kha ni-4 ni-in Khuasak la hi. Ni-13 ni ciangin Buanman, Thuklai, Saizaang la a, Meiteigun nisuahna lam khempeuh Mikaangte khutsung tung khin hi.\nMeitei gungal nitumnalam nawt dingin kipan uh hi. Tuahun in Khamtunggam ah inn-100 a pha khua tawm mahmah lai hi. Kapteel khua inn-300 mpha khin hi. Kulpi zong thum om hi. Mikaang kumpite pen Kapteel innpipa Pu Thuam Thawng tawh kilemna bawlin sialmei-in kivaat uh hi. Thukimna kamciam bawl ahi hi. Kapteel ah Mikaangten zumphut dingaa Pu Thuam Thawng in a ngeina bangin siahkai dingin thukim uh hi.\nPu Thuam Thawng zi pen Sihzangmi Khua Vung ahi hi. Tanih aneih khit ciangin Thang Ning in heek hi. Khua Vung in atheih ciangin hehlua a, a tanihte tawh kentuakin kisihbawl uh hi. Hihthu tawh kisai Sihzangte in nasa mahmah uh hi.\nGungal Kapteel khua ah Myo-ukzum koih ding cihthu leh Pu Thuam Thawng in siahkai ding cihthu, mikaang kumpi tawh kithukimna a zak ciangin Sihzanglamte patau uh hi. Tua bang hi thong leh Kapteel kizo nawnlo ding hi, ci-in hih geelna buaisak ding ngaihsun uh hi. Tua laitakin kamphenpa pen Sihzangte Khai am ahi hi.\nMikaang kumpite leh Pu Thuam Thawng sutuah dingin kamphenpa vapai hi. ” Kumpite in nang lianpen ding hong cihpen hong khemna ahi hi, um ken” ci hi. Nangzaa suankhia dinga Myo-uk hong koih ding hizaw hi. Nata Pau Dal in gaal mannailo hilo hiam, lampi ah nasuaam lecin galman hipah ding hiteh,” ci hi. ” Pu Thuam Thawng in, ” Mikaang kumpi tawh kiciamna nei khinzo ing,” ci-in nial hi. Thang Niing in kamphenpa thugen um mahmah a, ” Pau Dal gaalmat nang hihthulo a dang om kei, ” ci-in a pasal nakpi-in tawsawn hi. A zi’n phuphu ahihmanin a sawt ciangin lungkimlo pipi-in mang hi. Pu Thuam Thawng a kuan khiatni zingsangin, Thang Niing in aniik ciangdawnah pei a, ” Na Pu uh gaalsim dingin kuankhia hi,a zui ngamlo ten kaniik teng un,” ci-in kiko hi.\nPu Thuam Thawng a zawh khit ciangin kamphenpa Kawlpi zumah taisuk a, Myo-ukpa kiangah, ” Thuam Thawng in saiha leh cinghpi kingo hong pia nuam hi, hong lahen,” ci hi, acih ciangin, Myo-ukpa lungdam mahmah a, lungdam thuhna dingin dangka Ks 3000/- puato pah hi.\nOctober8, 1892 ni-in Myo-uk dingin Rakhine te U Tun Win paisak hi. Kamphen dingin Aung Kyi leh nungzui-28 hong tonpih hi. Sihzaang Khup Pau leh a tapa Khai Kam in Myo-ukpa sakolkhau kaihsak a, hong mapi uh hi. Pu Thuam Thawng leh a tapa Pau Dal leh Kapteel pan pasal thahaat teng tawh Thuklai leh Pumva kikaal Suangvum or Naalmual ah napang uh hi. A kiciamnamun a tun ciangin Khai Kam in dangka-kuang khelin aman pua a, ” Kanungsiah teng vawt ta vo,” ci-in dangka kuang tawh taai hi. Pau Dal in Myo-ukpa kaptuukin a nagawngtan pah hi.\nMikaang kumpite hongpai a, Kapteel khua haal hi. Pu Thuam Thawng te pata manin thong ah khum uh hi. 1893 kumin Pu Thuam Thawng si hi. 1894 kumin a tapa Pau Dal sileuleu hi. Kawl kumpite maivilna dingin mikaaang kado ci-in taangthu tuamtuam tampi a kigelh hangin mikaang kumpi ngawng tanngam pen Khamtungah Pu Thuam Thawngte pata bek om hi. Khai Kamte pata in dangkabawm tuah uh a, mikaang dolo uh hi. Hampha bilbel suak hi. Pu Thuam Thawng in laphuak a,\na. Thahtheih kathah thahmawh kathah thahminthang bel kei hing e.\nb. Tuanglam lai-ah a lian bel zong taang in siam bang meet ing e..\nKhamtung khuasaat dan leh thupiang tuamtuam sut leng a zaknop tampi omlai ding hi. Kei ciamtehna bangin kicinglopi-in hiteng hong suaksak kahi hi. Thang Siangh\nPrevious: ZYA te USA gamsung khualzin nading Program leh thunget cialna\nNext: A 2 veina Zosuan Tuailai Khawmpi hong nai semsemta ~ Hau Za Cin\nLp Thangno says\n2 November 2016 at 8:01 am\nGuai aw ih lai at te maw pdf in hg hawm khia ve vua. Ki download na nuam zaw pah ding hi ven


url: =Kim Jong Nam thahna vaitawh North Korea gammi 4 te Interpol Red Notice kipia ~ ZD :: ZOMI DAILY\nMalaysia KLIA2 sungah Kim Jong Nam kisuamlupna vaitawh akizomding in aki ummawh North Korea gammi 4 te amanlang in matkhiatding in Interpol te’n “Red Notice” piakhia uh cih CNA pan kiza hi. Interpol pen leitung gamtuamtuam palik kipawl khopna “International Criminal Police Organization” ahihi.\nHih Interpol Red Notice kipiakvai tawh kisai in Malaysia Inspector-General of Police Tan Sri Khalid Abu Bakar inzong genkhiatna nei a, tua North Korea gammi 4 tepen Kim Jong Nam aki suamluphun laitak in KLIA2 vanlengtual sungah omding uh cihi.\nTua mi 4 tengin Kim Jong Nam ki suamluppen Airport sungmah ah gal et dinguh a, numei nihte’n guza atatsak kiciantak in amuhkhit uhciangin amauzong KLIA2 panin vanleng tawh alengkhia hiding uh kici hi.\nMalaysia palik te hanciamna bek hinawnlo in, tu’n leitung gamtuamtuam palik kipawlkhopna Interpol in “International Arrest Warrant” apiakhia uh hita ahih manin, tua North Korea gammi 4 tepen amanlang in ki mankhiathei dingin ki lamen cihi.\nInterpol Red Notice angah matkhiatding North Korea gammi 4 tepen: Rhi Ji-hyon (kum 33), Hong Song-hac (kum 34), O Jong-gil (kum 55), Ri Jae-nam (kum 57) ahi uhhi.\nHih North Korea gammi 4 tepen Malaysia gamsungah Kim Jong Nam akisuamlupma in atuamtek in alung uh ahihi. February 13 ni in Kuala Lumpur International Airport 2 (KLIA2) sungah kisuamlupna amankhitlian ciangin Indonesia, Jakarta lam zuanin lengkhiapah uhhi.\nKim Jong Nam sihna ahang taktakpen Macau City ciahding in KLIA2 sungah aom laitak amai ah “VX nerve agent” kici Chemical Weagpon kitatsak ahih manin asi ahihi. Atatsak pen numeinih hi a, ahi zongin tua numei nihte ii anungah asawlkhia taktak pen tulaitak Interpol Red Notice akipia North Korea gammi 4 te hiding kici hi.\nInterpol Notice pen atuamtuam omsak uh a, avekin nam 8 bang phasak uhhi. Tualak ah nam 7 pen Color minvawh uh a, Red, Blue, Green, Yellow, Black, Orange, Purple cihbangin ciaptehna nei uhhi. Adang khatpen “Interpol-United Nations Security Council Special Notice” ahihi. ZD Sawltak #zomidaily\nPrevious: Malaysia gamsungah GrabCar aki zattheihna khuapi 4 kibehlap ~ ZD\nNext: France gamsung High School khat ah thau kikapna piang, mi 2 liam cih kizaphot


url: =Sia David Lah kolbulh thuakna tawh kisai lainat pihna :: ZOMI DAILY\nposted on 1 June 2020 at 12:51 pm Lomkholna: Biakna, Myanmar, News\nEvangelist Rev. David Hla (Lah) kol bul thuakna tawh kisai Lainat pihna thu: (updated in June 01, 2020).\n1. 2020 kum in leitung buppi ah ngaihsut batloh thu lamdang pawlkhat hong piang hi. 2. Rev. Dr. Dam Suan Mung, Full Gospel Assembly of God Inc., Tulsa, Ok te in tu kum2020 pen, “Tawldam kum” ci-in Pasian tung ah ki-ap na nei uh aa, tu ni dong ki tawldam takpi hi. Zomi te bek tawldam hilo in, leitung buppi kitawldam hi. Sabbath kum thupha kingah hi. Kha Siangtho lamlah na kitelcian mahmah ahih na kimu thei aa, Topa tungah lungdamna ka ko hi.\n3. 2020 January, (Nov 2019?) aa kipan in China gam, Wuhan khuapi, day bazaar pan in coronavirus, (Covid-19), pulnatna hong kipan in leitung buppi ah gam 200 te ah nawhsa tak in, kizel khin hi. Sianghai kumpi in selsim sawm aa, sel zolo uhhi. April 26, 1986 kum aa, Russia te Chernobyl nuclear reactor puakkham na thu selsim sawm na tawh kibang hi. Zuau thu kiselsim zolo hi.\nJune 01, 2020 ni in, USA ah mi a damlo tei 17 val pha in, misi tei khat val pha hi. Ki dah mahmah hi. Biakinn ih zuan theihloh na kal 12 sung a pha hita hi. Mun tampi ah nasem kikuan theilo hi. USA ah bel kumpi vaihawm siamna tawh (Care Act) thupha kingah ciat hi: stimulus check, PUA, & Unemployment benefit, etc… A sawt lo in, (Hero Act) tawh stimulus check hong tung leuleu ding ki ci hi.\nMisi te le innkuan pihte ih hehpih lohna hilo in, gentheihna khiimzing sung pan in Topa hoihna nam khat khit nam khat kimuthei hi. Natna hang in lungdam na om cihna hilo hi. Lungkham mahmah hun laitak in Pasian hehpihna kicing veve aa, lungdamna om hi.\n4. Kolbul ka tuahna tegel ka gen nuam hi. Personal experience. 1980, June – September dong Mandalay City ah Burma Campus Crusade for Christ (BCCC) sponsor na tawh Great Commission Training om aa, sangkah mi 28 pha in, kha li sung Evangelism and Missions training ka kah uhhi. Sang ka zawh phet un, State le Division mun 5 ah nasep ka kipan pah thei uhhi.\nKei le ka lawmte mi 4, (Kyaw Shoe, Zaw Hla(Lah), Donald, Paul Khe Kyaing) Mandalay division sung ah nasep ka zom uhhi. Tua hun lai in, BCCC in “Jesus Film” movie kinei nailo aa, slide show bek kinei pan hi. Mandalay khuapi sung ah, khawk hausa te phalnalai la in, nitak nai 7:00pm to 9:00pm dong slideshow mun khat khit mun khat ah ka lak kawikawi uhaa, lai (gospel tract), hawm in, handspeaker zang in, lungdam na thu ka gen uhhi.\nNitak khat Mandalay khuapi sung ah slide show ka lah lai tak un, zukham khat in ka projector uh suang tawh hong deng hi. Set kha lo in, a gei aa tu numei neu kum 7 a pha khat dengkha hi. Tua tawh kisai in thukaan te in kei le Paul Khe Kyaing (makai tegel), sakhan ah, khan tuam ciat ah zan khat hong khum uhhi. Thu kaan te in zan thapaai in thu hong siit uhhi. Tualai in kei kum 23 ka pha hi. Khangno ka hih manun, launa lungsim neilo zaw in, Topa Jesuh kiphawk mahmah hi. Bible sim in zanhun ka beisak hi.\nTua bang in sakhan sung ka om laitak un Huhpa Kha Siangtho in ka gen ding uh kammal hong pia ding hi cih Topa kammal hong suak keei aa, zong 100% hong maan takpi hi. Topa ompih na kician mahmah hi. Daniel in humpi te huangsung a kikhiat lai thu ka phawk mahmah hi. Paul le Silas te thongsung omna ka phawk san uhhi. Tua khit ciang in, Pasian in a sang zaw na lampi ah hong lam to hi. Topa tung ah lungdamna ka koko uhhi. Topa pen a mite tung ah hoih mahmah in, hoih takpi hi, (Ref. Rom. 8:28).\n1995 kum in Munlai Tuiphum Pawlpi ah ka nupa un pastor ka sem uhhi. March kha, Zan khat, Biakinn huang pua lam aa lampi ah kumpi nasem mikhat, zukham khangno te in sat lum uhhi. Tua thu tawh kisai in, thunei te in, khua sung mite Kalemyo thong inn sakhan ah hong puak uhhi. Ka lawm mi nga te zan tha pai in thusit in, bawng sat bang in ciangpom tawh sat uhhi.\nKei pen hong kisatlo in, zantha pai in, ihmut hun hongpialo in, thu hong siit uhhi. Lau na lungsim ka nei kei aa, hehna lungsim sah mahmah khat ka nei hi. Thu maan ka sa vet kei hi. Hong thudot te uh limtak in ka dawng khin thei hi. Kei pen mi mawkmawk ka hi kei hi cih na lungsim khauh tawh ka dawng hi. Leitung pilna le kha thu lam pilna sang pi ka sin khin aa, Pasian nasep na sung ah zong a kilawm khom nasep ka nei hi cih lungkhauhna ka nei hi. Bang mah mawhna ka nei kei hi ci in ka dawng kik hi.\nThukaan te lak ah, officer za neu te pen agilo sim pian kineih siam uh aa nuam mawh mahmah hi. Bok thum thukaan pa pen thunuam in, pilvang hi. Mawhna ih neih kei le bangmah kisuan na ding omlo hi. Humpi nelkaai bang aa lauloh na ih nei ding hi, (Pr. 28:1). Lauloh na (hangsan na) pen Pasian Kha Siangtho letsong ahihi.\nTua khit ciang in Pasian in a sangna lam ah kal khat khit khat hong laamtoto cih ka kimuthei hi. Kumpi tung ah bang mah khasiatna ka nei kei aa, kuamah tung ah ka pau khial kei hi. Thong sakhan sung ah zong Pasian hoihna ka mu hi. “Meei kaai hun tawm vei hi aa, Ni a hih le van ah tang den hi” ci-in, Thomas Carlyle genna ka phawk saan hi.\n5. 2020 May 22 ni in, Evangelist David Hla(Lah) kolbul thuakna ihmuh ciangin, kikhasiat mahmah hi. Zomi Pasian nasem te mi bangzah thong sung ah thuman lohna tawh ih tum ngei hiam? Sia David Hla(Lah) in Zomi te hong it pha diak aa, Tedim khua le Zomi pawlpi omna mun pawlkhat zong hong sik in, thuhil in, huhna sum le paai zong hong pia hi. Tedim ah kha khanlawhna a om na ding in zong thungetna, sum tha, le hanthot na tawh hong panpih hi. Yangon aa, TBC-Y biakinn pi aa ding in aircondition hong vaihawm pih hi. Ih theihbat loh tampi omlai hi.\n2020 June kha sung in, thukhen zumpi ah thusit ding hi. A paithei te zumpi ah pai in, kha galdona, thungetna, (declation) pulaakna neih ding kisam hi. Tu in eima huhtheih hunpha khat Pasian in hong pia hi. Amau pen mawhna themcik zong neilo uhhi. Amau tang ding in kumpi te tung ah kampau ding kisam hi. Socialist hun lui lai sang in hong suuk zaw kaan ding pen kilawm nawnlo/hetlo hi. Zuum huai hi. A hun hi nawnlo hi. Taakkheh Zomi!\nThasaan in Siapa ih honkhia ding hi. Zomi thungaihsun thei te kipawl in Myanmar kumpi tung ah laikhak ding hi hang. Zomi thungaihsun thei te ka cih ciang in Myanmar aa om Zomi makai te bek hilo hi. USA, UK, Singapore, Japan, Korea, Malay, Europe, le mun tuamtuam aa omte Zomimakai mipilte ka cihnop na hi. Kumpi gensiat kullo aa, nial kullo hi. Pasian nasem te mabaan ki nawngkai sak loh nang in gen ding hi hang. Ama tawlngak na ding mun pen Insein jail hilo aa, Five Star Hotel nuam pen te hi zaw hi. Pasian in nasep ding tampi gelsak khin zo hi.\nHehpihna tawh kumpi in nawngkai sak kei un, ci in thuumbawl ding hi hang. Leitung kumpite pen upmawh sang in, meeidawi zaw thei uhhi. Amau in policy/ law tampi nei uhaa, tuate in amau le amau kikai awk sak kik thei hi. Thumaan in policy khat bek nei in, khauh pai mahmah hi. Hong kilamdang ding hi. Khuavak in khuamial hawl khia den aa, zocip ngawp hi, (1John. 1:5). Ih khuavak taang sak ni! Cite al sak ni!\n6. Evangelist David Hla(Lah) in kawlgam kha khanlawhna a om theih na ding in nakpi tak in gen khia aa, a hih theih bangbang in panmun la in, vei mahmah hi. Tu in kolbul in a om hang in kumpi tung ah le M-I te tung ah kha siatna nei vet lo ding in ka um hi. Paul le Timothy te zong thongsung ah Pasian min phat uhhi. Thong sung pan in khanlawhna hong kipan ta ding hi.\nPasian mi zat tampi te thong tawh kilawilo uhhi. Sia David le Sia Way Tun le midang thongkia te phawk in, thungetna ah panpih ding kisam hi. Mihing pen ih ngaihsutna tuamtuam om thei hi. Sia David a sangsiamlo te in, ih lungsim na ngawn ah gensia/ mawhsak kei leng ka ut hi. Banghang hiam cih le, Pasian misiang te hang in ei le ei kisuplawh loh ding ka deih na ahihi. Bible sung aa, (Ref, Acts. 5:1f), Peter le Ananias, Sapfira te ngaihsun un. Kampau khial na hang in kisih lawh thei hi.\nKha thu kisai ka theih loh tampi om hi. Topa aw, ken theilo hi ing, thumaan hong laak in ci in thu ka ngen hi. Gentehna in: “mihon thungetna, kamtuam pau na, kha laamna, thusuak, kipum khukna, kahna, nuihna, kha lasakna,hawkna, humham hamna, buannawi kinuhna, nisa sung kiphona, mangmuh na, van aa kilot tohna, vankah na, etc…”, . Ka theihloh pawlkhat tu in ka thei aa, ka pau khial loh na ding in Kha Siangtho in hong kem hi. Pau khial kei leng mawhna hilo hi.\nUt bangbang in thu ki ngaihsun thei hi. Ngaihsut na pen suakta mahmah ding hi. Paukhialo ka hi na mah Topa tung ah ka lungdam penpen hi! Kha Siangtho ki makaih sak ding kisam hi. Kha Siangtho na gensiat uh le mawhmai sakna thu omlo hi, Topa Jesuh in ci-hi.\n7. Pasian in na khat peuhpeuh a sep theihna ding in, Pasian a hihna thu laigil nam 7 om hi. 1. Pasian theihna, 2. Pasian gelna, 3. Pasian lungkimpih na, 4. Pasian thu neihna, 5. Pasian vangletna, 6. Pasian phalna le 7. Pasian hun te ahihi. Hih nam 7 a kimciang bek in thu khat peuhpeuh piang pan hi. Pasian theihloh kal/ Pasian ihmut kal aa thupiang sim cih bang omlo hi. Pasian pen “Tawntung Tuni Pasian” Eternal Now a hihi, (Ref. Paul Tillick: Systematic Theology).\n8. Ngaihsut huai, thupiang pawlkhat en leng ka ut hi.\na. October 04, 1977 ni in BJP kumpi in, amau lang pang Congress party makai prime minister lui Mrs. Indira Gandhi (a kum-59) thongkhia uhhi. Kuamah kumpi lang ah kampau ngamloh hun lai tak in Dr. M.M. Thomas, mipil pa, (Dr. Friedrich Scheleiermacher tawh ideology kibang pian uhhi.) in BJP kumpi tung ah a thuman lohna uh le, a manlang aa Indira thongsung pan in khahkhiat nang laikhauh khat gel hi. Indira Gandhi kumpi hong suah kik ciang in, M.M. Thomas pen, Nagaland State Governor (1990-92) in koih pah lian hi. Mi pen kisim mawh ding hilohi. “Tuaksiat hun om aa, tuahphat hun zong om hi”, (Ref. King Solomon).\nb. Kawlgam democracy piankik theih na ding in, Topa Pasian in a taklam khut tawh Daw Aung San Suh Kyi lenkawm sa in, England pan in Myanmar ah hong ciahpih hi.\na.h Pi om kei le tuni dong in Myanmar in democracy kingah nailo hi thei mai taak!\nc. Kawlgam le leitung buppi ah kha khanlawh na ding in Pasian in Evangelist David Hla(Lah) teel khia a hih namel kuamah in ih thei kei hi. Pasian bek in theihi.\nd. 2020, April kha sung in, Tedim zatopi ah ICU bawlna hong pian theihna ding in Pasian in Tg. Khaisan USA pan in Tedim ah hong sawl a hih na mel zong kithei lo hi.\ne. Coronavirus (Covid-19) zong leitung buppi kha khanlawhna a pian na ding aa dainawk masa, (forerunner) a hih na mel kitheilo hi. Manlang tak in, hun tom khat sung in leitung buppi a kizel theihna pen missions strategy aa kila thei hi. Pasian Kha Siangtho in minute khat sung in kha tei tampi nuntakna thak hong pia thei hi. Shanghai kumpi tung ah hehluat ding zong hilo hi. Gamtampi te in Leau sum (fine) nget huailo hi. Zomi te in Shanghai gam mite tung ah thupha piapia leng ka ut hi. Hai vai si ee, a ci te in kisin leu cin, hong kilamdang ding hi! I promise you.\nMore: Sia David Lah tawh kisai mipawlkhatte’ lungsim le kadeih thu\n9. Pasian in Zomite le Zogam thupha hong pia ta hen. Pasian in Myanmar gambup thupha hong pia ta hen. Topa Pasian in Jerusalem thupha hong pia ta hen.\nPasian in USA gam thupha hong pia tahen. Pasian in leitung buppi thupha hong pia ta hen. A sawt lo in leitung buppi in cidamna thak kingah kik ding hi ci in ka um hi. Amen. Hallelujah. Rev. Dr. Tung Za Pau, 53 S Powell Ave, Columbus, Oh 43204-3031. Phone: 614-282-8494; [email protected]\nPrevious: Gam leh Minam te’ phuhpi phahpi (Foundation for Nation Building) ~ Rev. Dr. Pau Khan En\nNext: Gupngah kiciatna (Assurance) le Khamuan lahna (Doubt)\nMyanmar President: Gambup Lutangpi U Htin Kyaw Zogam hongzin


url: =Piancil leh Tuhun Bangkilamdang ~ Rev. Fr. Damian Dal :: ZOMI DAILY\nposted on 8 June 2015 at 10:27 am Lomkholna: Article, Biakna, DamianDal\n“Pasian in en in, hoihhi ci in mu hi” (Pian 1:12, 18,25). Laisiangtho sungah Leitung kipatkhiatna leh Mihing hongpiankhiatna thu honghilhna ah, Pasian in apiansak sa nate en in, “hoihhi” ci in amu Pasian ahihi. Hihthu hangin Pasian hongit na lungtang sungah eite lungmuangtak in ih lutthei a, ama itna sungah ih nuntakna in, ama honghilhna thute apicingtak in hong ngahsak hi. Ei le ei ihkidot dending thu in: Tua Pasian honghilh thu manpha in, tuni in kei adingin bangkhiatna nei hiam? Topa honghilh thu in kei tungah, nangtungah, eite tungah bangthu honggen hiam?\nTua Pasian kammal honghilh thu in, Pasian in leitung apiansak na ii adeihna leh ama ii abeitheilo hongit na hangin, hi “leitung in kilemna leh ki thupuaktheihna (harmony) innpi ahihi” cinthu hongthei sak ban ah, hi leitungin mi khatciat khatciat in amah tawh kituakin mun ngah ding a, suahtakna tawh nuntak nuam amuhna dingmun ahihi. Banghanghiam cih leh, hi leitungin Pasian piansak hi in, Pasian in “hoih hi” acihna mun ahihi.\nLeitung ihcih in Pasian bawlsa gam ahih manin, mihingte in, ei aituambangin ihkinei sak thei kei dinghi. Tua Pasian bawlsa leitungin kilemna leh kipawlkhawmtheih na tawh akidim ahihi. Eite ihlungsim sungah ihki dotkik ding thu in: Kilemna leh kipawlkhawm theihna tawh akidimna leitung alunggulh taktak mah ihhi hiam? Kilemna leh ki thupuaksiam theihna tawh akidim kizopna adim, innkuan, khua, gam leh lei kipawlna te alunggulh taktak mah ihhi hiam?\nLamkhat panin ihlungmangin lamdang sa phial in, hici bangin ihdong khading hi; tuabang leitungah kei atungta agamtang mah ka hihiam? Pasian piansak leitung in ama hoihna tawh eite hongdim den ahih manin lamdang ihsak phial banah, Pasian bawlsa ahoihte leitungin kemcing den hi. Hi mahtase leh, hi leitungah kilungkim theihloh na, ki khenkhapna, gitloh na leh gal kido na te inzong na tuamcih tawntung veve hi. Banghangin hicibang ahoihlo nate leitungah pianghiam ihcih ciangin, mihing te in piansakna ii deihna bulpi mangngilh in, Pasian in hoih asak mahmah ahi leitung ii hoihna leh thupi’t na te phawknawn lo in, amau te aituam ngaihsutna bektawh agamtat na hanguh ahihi.\nMihing in ama adingbek ngaihsun, ama deihna leh phattuamna dingbek en in, ama le amah nakhempeuh te sangin athupi zawpen namun ah akikoih takciangin ahi zongin, gualtungtuannop na lungsim leh min le vang deihna, uknop na lungsim akizawh aktak ciangin ahi zongin, Pasian’s mun ah amah le amah akikoihciangin ahi zongin, hi thute hongom takciangin, kizopna hoihkhempeuh kisia in, nakhempeuh te in siatna lamah hong manawh ta hi; tua thute in gitlohna, ki thupuaktheih lohna, ki do kisim na, kitheihmawh bawlin ki aawlmawhlohna te hi leitungah honglut nadingin, kongpi honsak hi.\nHih thu in, Piancil Laisiangtho sunga, mawhcilna thu ii honghilh thu ahihi: mipa in amah leh amah lungkim thei nawnlo hi, amah aguak omlam hongkithei in, amaizum leh alauna hangin hongbu ta hi (cf. Piancil 3:10). Amah in Pasian muhding honglau mawk hi; amah in numei hongmawh sak hi. Tua numei in ama si ama sa mah ahihi (cf v.12); amah in kilemna leh kithupuakna (harmony) tawh kidim nuntakna hong susia in, asanggam pa hongthat ta hi. Mihingin kithupuakna (harmony) pan in, kithupuaktheihloh nalam ah kantan thei hi ihci thei dinghiam? (Kithupua theilo in nungta khawmthei hi cih thu ih umdinghiam?) Tua bang ihci thei ngeikei dinghi. Kithupuakna a omkei leh kikhenthangna bek in eite hongngak a, tua in kitotki selna, gitloh na, ki telkhialh na, launa cihte ii innpi ahihi.\nHih ki thupuaktheihlohna leh kikhenthangna hong om takciangin, Pasian in mipa kiangah: “Nasanggam pa Abel koi ah omhiam?” ci in hongdong ta hi. Cain in: “Kathei kei hi; amah akem dingin kei kua in hongsawl zenzen hiam?” (Piancil 4:9) ci in hongdawngkik hi. Hih dotna Pasian in tuni in eite hongdonga, ei le ei kidotding thuzong ahihi: Nang mahin na sanggampa akempa nahi hiam? Na hi mah hi. Nangmahmah pen nasanggam pa/nu akeempa nahihi! Mihing nungtakna ihcih in khat le khat akikem dingin anungta ihihi! Ahi zongin kithupuakna (harmony) a omnawnloh takciangin, thupaizia melkikhel na (metamorphosis) hongpiang ta hi: ih it pending leh ih kep tawntung ding ihsanggam pa/nu in ih kitotpih, ih ki dopih gal hongsuak in, thahna dongciang hongtungta hi.\nIh nisim nuntakna sungah, bangci bang gitloh gamtatna hongpiang in, bangci bang kilemlohna thu hongom a, kidona kisimna in eite bangtanvei hong liamsak khinta a hihiam! Eite in gitlohgamtatna ihgamtat ciangin, Cain anungta sakkik ihihi. Tuni tuhun ciangdongin, Cain gitlohna ihpaaikhia nuamkei zen hi. Ih sanggampa langah ihkhutte zamin, amah ihnasak denlai zen hi. Tuni tuhun ciangdongin, eima aituam ding bek ihngaihsut manin eima aituam deihna bia in ihmanlah mahmah hi. Gitloh na leh ki galneihna te in siatna leh sihna ii awging ahilam ihphawk ding kisam hi.\nNote: Pope Francis ii thugenna Pope Francis’s Speech at peace vigil at St. Peter’s Square in the Vatican. 7th September, 2013 pan e pawlkhat eilaitawh kongletkhiat hi. Rev Fr Damian Dal\nPrevious: Ngeina leh Christian Upna (4) ~ Rev. Fr. Damian Dal\nNext: Hong it aom hiam? Na hau hiam?


url: =Friendship Missionary Baptist Church in Indianapolis, IN with Reviews - YP.com\nFriendship Missionary Baptist Church in Indianapolis, IN\n1. Friendship Missionary Baptist Church\n2. Friendship Missionary Baptist\n1540 W 16th StAnderson, IN 46016\n6. St Luke Missionary\n7. Messiah Missionary Baptist Church\n8. The Mount Paran Baptist C\n9. Solid Rock Missionary Baptist Church\n10. Greater Shepard Missionary Baptist Church\n11. Pioneer Missionary Baptist Church\n12. Ebenezer Missionary Baptist Church\n13. St Paul Missionary Baptist\n14. Loving Missionary Baptist Church\n15. Christ Missionary Baptist Church\n16. New Mission Baptist Church\n17. Pilgrim Baptist Church\n18. Galilee Missionary Baptist Church\n19. Greater Saint Matthews\n20. Travelers Rest Baptist Church\n21. All Friends Missionary Baptist Church\n22. Good Shepard Missionary Baptist Church\n23. Shiloh Missionary Baptist Church\n24. Bethel Missionary Baptist Church\n25. New Beginning Missionary Baptist Church\n26. Olivet Missionary Baptist Church\n27. Mt. Olive Missionary Baptist Church\n28. Sunrise Baptist Church\n29. Baptist Churches\n30. Greater Prince Of Peace Missionary Baptist Church\n1962 Columbia AveIndianapolis, IN 46202


url: =Results 1-14 of 210 for tutor mountain top\nRobert M. Private tutor in Mountain Top, PA\nAshley N. Private tutor in Mountain Top, PA\nCori K. Private tutor in Mountain Top, PA\nEric R. Private tutor in Mountain Top, PA\nMark J. Private tutor in Mountain Top, PA\nDaniel F. Private tutor in Mountain Top, PA\nPriyank P. Private tutor in Mountain Top, PA\nStephanie A. Private tutor in Mountain Top, PA\nFrankie C. Private tutor in Mountain Top, PA\nRyan G. Private tutor in Mountain Top, PA\nJessica G. Private tutor in Mountain Top, PA\nMichael C. Private tutor in Mountain Top, PA\nHanfei L. Private tutor in Mountain Top, PA\nJames D. Private tutor in Mountain Top, PA


url: =US President kituhna ah amasa pending in Trump Poll Tracking ah hatzawta ~ Thang Khan Lian :: ZOMI DAILY\nUS President kituhna ah amasa pending in Trump Poll Tracking ah hatzawta ~ Thang Khan Lian\nposted on 3 November 2016 at 5:32 pm Lomkholna: News, Thangkhanlian, USA, World\nNov. 3, 2016: US President ding kituhna ah Republican presidential nominee Donald Trump in May kha panin a masa pen dingin Democratic nominee Hillary Clinton point khat in makhelh hi ci-in (Hillary in sum tawh guai zo mel nawn lo ai tam) amah a sihgup ABC News leh Washington Post tracking poll in zanhal in pulak hi.\nVote pia ding hi’ng a ci-a a lawp mahmahte’ ngaihsutna panin Hillary pen a hatna point 7 in kiasuk hi. Hih pen Hillary in Secretary of State a let lai-in zat dinga kiphat lo private email server a zat thusim a kipholak khiat manin hi ding hi ci-in pollster Gary Langer in ci hi. Hih ABC leh Washington Post-te tracking poll pen Oct. 27-30 kikal sunga kila hi a, hih hun in FBI director James Comey in Oct. 28 in Hillary in a email zat a kikan khinsate panin classified information (thusim) tampi zang hi ci-in pulak hi. A beisa ni sagih sungin Trump’ point pen 46% hi a, Hillary’ point pen 45% hi ci-in Gary Langer in ci hi.\nHillary zong hih thu hangin patau mahmah ta a, zan in Lake Monroe ah a vote zonna ah, “Na naseppihte uh, na lawmte uh, na pawlpi mite uh leh na innkuanpihte un vote a khiatna dingin na zasak un. Gualzawhna i ngah nuam leh vote pia kim tek ni, tua ahih kei leh kiguallel ding hi,” ci-in gen hi. Democrats partyte hat dinga a ki-ummawh Florida leh Michigan ah zong Hillary in vote a ngah theihna dingin nasia takin hanciam in, mivomte tungah huhna ngen hi. Ahih hangin mivom ten Obama in President a ngah (2008 leh 2012) hun bangin mivomte vote khiat ding lawp lua lo uh a, Florida State ah vote khia khin (early voting) tam mahmah ta hi. US kiteelna ah Florida state vote nei a kim khat valin vote khiatni a tun ma-in vote khia khin uh hi ci-in kiciamteh hi.\nBehlapna: Florida state bekin Electoral College 29 nei ahih manin Florida pen guahzawhna ngahna dingin poimawh mahmah khat ahi hi. 2000 kiteelna ah George W. Bush in Florida ah vote 573 na ngah in, Electoral College 29 khempeuh ngah a, Al Gore in Bush sangin popular vote (US minautangte’ vote) tam a ngah zawk hangin na lel ngei hi. Trump in Floridi state panin vote 270 bang ngah zo dingin ki-ummawh hi. Hillary in May 2016 in nausukkhia a deihna thu a gupna tawh naungek piang nai lo ten constitutional rights nei lo hi a cih manin nau sukkiat ding a deih lo pawl khat ten na zadah mahmah uh hi. Hillary in Sec. of State a let lai-in a Private Email server zat pen IT aide Bryan Pagliano a bawlsak hi a, a zatna vai thu buai om ahih manin email 30,000 pia khia in, emails 32,000 delete hi.\nElectoral College tamna California (50), Texas (38), New York (29), Pennsylvania leh Illinois (20), Ohio (18) leh Michigan (16) state-te ah a hat zo penpen pen a hatzaw ding cihna ahi hi. State 50 sunga Electoral College a neih zah uh na et nop leh hih a nuai-a link na mek in\nPrevious: Pakistan ah meileng kiphukha, mi 17 si, 50 val liam ~ ZD\nNext: Abuaihuai Zika virus le zusa talte thu ~ Zingsol\nJapan gamsung aom zintunbuk khatah Video gukzaih nadingin Camera kithuah\nKa piansaksa nate it in kakeem hi ~ Hau Thang


url: =Singapore gam innteng nungak khat tungpan laikhak :: ZOMI DAILY\nposted on 1 December 2018 at 3:57 pm Lomkholna: News, Zomi\nSingapore ka om lai ka thuak khak thu pawl khat: 13.6.2015 kum in Singapore ka tung ah inn 2 na sem in ka om hi. Ka innteek te in ka lut cil ni in an ne ding in sabuai pan in thu ka nget leh ka pi in ka thu nget lai hong khawl sak in hog pai khia sa in, hih ka inn ah na om sung in thu ngen kei in ko deih lo hi ung ci in sabuai pan in hong pai khia sak hi.\nAn nek ciang in a sa meh uh a mau ne in tua teh kei pen an teh meh bek tawh kawlgam a zawh ngeu an i piak zah ta khawng hong pia ziau in ni sim in gil kial in ka om den hi. ka gil kial luat man in a mau nek ding a a koih uh pongmoh pumkhat pen a pang pan neu cik ta eu sim in ka nek sim sak hun tam pi om hi.\nHak sa sa in thuak hak sa lua ka hih man in, zan ka ki sil teh ka pumpi leh ka puante a manlang thei pen in sil in ka ki sil na khan sung ah thu ka ngen sim den hi. An nek ding, ka lup ding hun leh ka thawh hun teh nuam tak in thu ngen thei lo in ka om hun pen leitung ah haksa ka sak hun leh kamsia ka ki sak hun pen a hihi.\nZan hi leh nai 11:00pm sat khit ta ah lum in zingsang hi leh Nai 5:00am pongman in tho in khat veivei nai 3:00am hun in ka thawh hun zong om hi. Hih te khempeuh haksa sa thuak hak ka sak hang in inn lam a mi nek bang zong a ne zo lo ka nu leh ka pa te leh ka neu a ki pan ka ut mahmah a hi, ka veng a mi ci mawh te ka huh nop luat man in hak sa sa pipi in kum khat val ka om hi.\nKum khat bang ka om khit ciang in an kham loh hang kakhe te vot in ka gil te na in na ka sem zo nawn kei hi. Kawlgam pan ka pai in Kg 52 hi in singapore pan ka ciah kik tak ciang in Kg 39 bek ka pha hi, mite in ka gawn luat hong muh ciang in a hoih lo lam in la in a pu ten om pihpih hi in teh cih khawng in mawk ciak uh hi.\nTua hi peuh mah lo hi an kham lo ih mut cim loh hang leh A tamzaw i lungsim pen i pi te i lau luat na hang in 100 ah 94% pen lau na tawh ki dim den a hih man in ki thau zo lo in ka pum gawm cip hi. Kei thuak na sang a haksa zaw a thuak mi tam pi om lai ding cih ka ngaih sut teh Numei gamdang paipai cih in Neu muh ngam huai vet lo hi.\nBanghang in numei S’pore pai te gawng uh hiam cih khawng in ciam nuih ngam huai het lo hi. Amau te thuak na nang theih pih lo hi teh, tua a hih man Fb khawng ah numei gam dang paipai te bel cih in neu muh nawn kei un.\nA mau innkuan pih te haksat na nang na vak pih hi lo hi. A mau te a ding in thu ngetsak zaw ni.\nAphoto amah ngiat hipah hi. Ama phalna ngah ka hihman in kongsuan a hihi. Suantuang Siamnu\nPrevious: Haitatna pan Khantohna masuan in ~ Pau Khat Suan\nNext: ZAM Thupuak :: 02 Dec 18 (UN vai Option koi teelzawding?)\nA taktakin, na laibu sahlua nai kei ee. Midang te aa tawh teh na in.


url: =Pata Accident tuakin Ambulance atunciang kum 6 aphapan atapa in kapa honmasa un ci :: ZOMI DAILY\nPata Accident tuakin Ambulance atunciang kum 6 aphapan atapa in kapa honmasa un ci\nposted on 20 June 2017 at 5:13 pm Lomkholna: China, News, Sawltak, World\nChina gamsung ah naupangno kum 6 aphapan khatleh apa Scooter Motorcycle khattawh avaklaitak un tuahsia uhhi. Ambulance Crew te atunciang in naupangno donmasaksawm uh a, ahi zongin tua kum 6 aphapan naupangno in kapa honkhia masa, donmasazaw un “Save my father first” ci’n genkhia cih SCMP pan kiza hi.\nTuaban in naupangno kum 6 bek aphapan khatin ama sangin apa aki donmasakding agenlaitak Video tawhzong ki Record kha ahih manin, amukha khempeuh in lamdang kisa in lungsim sukha mahmah hi.\nChina, Jiangxi Province, Xinyu khuasung ah hihte pata pen Scooter atuanlaitak un atuahsia ahihi. Motorcycle atuan laitak in lamgei meikhuam khat phukha in anihun kilawngawp a, lampi tungah lumdengdang uhhi ci’n Anhui TV te’n Saturday ni in genkhia uhhi.\nAtuahsiat khitciangin ageinai ah apaikha Passer-by te’n Video Record bawlkha uh a, Internet tungah lawntopah uhhi.\nVideo sungah naupangno pen amaiteng sitawh kidim zihziah in atutlaitak ki muthei hi. Ahi zongin apa pen tanglo linglo in Scooter Motorcycle tawh tukkhawm uhhi.\nZato panin Ambulance atun ciangin khuasung mipi te’n naupangno omna lamah paipih uh a, Paramedics te’n naupangno adon masakding in gen uhhi.\nAhi zongin naupangno in amah aki hotkhiat masak sangin kapa kidon masazaw hen cihiaumawk a, lamdang kisa mahmah hi.\nNaupangno leh atapa anih un zato ah kipuakkhawm a, asi kuamah omsamlo hi. Hospital ah Interview aki dotna khatzong Video ki khahkhia a, naupangno akidot ciangin “Kapa pen lampi tungah alum kamu a, vantung ah hong ciahsanta ahidiam ci’n kalung himawh hi. Tua ahih manin kapa amanlang in anuntakna aki hotkhiat masakding alunggulh kahihi” ci’n genkhia hi.\nVideo: Save my dad first, Chinese boy, 6, begs medics after scooter crash\nNaupangno pen alu Bandage tawh kituam himahleh sihlawh liangdingin bangmah liamna ahuaisiapi omlo cihi. Banghang in apa ki hotkhiatding lunggulh masa nahiam cih akidot ciangin “Because I love my father” cihsan ziau hi.\nApa inzong hihbang tapa aneihpen kipak mahmah a, atuahsiat laitak in Ambulance atunciang Paramedics te kiangah apa ahotkhiat masakding katapa in agenzong kaza cihi.\nRelated: Lamkal ah Accident atuahlaitak ahuh Doctor nutawh kimukha in lungdam mahmah\nKa lungsim hongvutkha mahmah hi. Ka tapa pen alungtang keisangin akhauhzaw dingin ka lamen khakei hi ci’n apa in genkhia hi. Sawltak #zomidaily\nPrevious: Na tangek suakcil te nakhualna in zatep hong kidawm dihve lawm\nNext: India naupang lugolgawp khat aki atsaksawm laitak in sicitciat


url: =Nepal gam tangthu :: ZOMI DAILY\nNepal gam tangthu\nposted on 29 August 2015 at 12:12 pm Lomkholna: Article, History, Pautunthang\nFederal Democratic republic of Nepal pen leitunga mualsang pen Himalaya pang a om ahi hi.A gam pen Sq.Km 147,181 in taangzai hi.Mihing 27 millions kiim Nepal gam sungah teeng uh a, Nepal mi (Nepali or Gorkha) gam pua a teeng zong 2 millions val om lai hi.Leitunga gam lian tehna ah 97 na ahi hi. Mihing tam lamah leitungah 41 na ahi hi.Ni suahna lam, sim leh maal lam ah China tawh kigi hi.Nitumna lamah bel India tawh ki gamgi hi. India state Uttarakhand, Uttar Pradesh, Bihar, West Bengal leh Sikkim tawh ki gamgi banah Himalayan mual a Tibetan Autonomous Region tawh zong ki gamgi hi.Nepal khuapi pen Kathmandu hi in khuanuam leh khangto khat ahi hi.Van kiman ahihmanin Mizoram khawng pan sumbawl tampi takin Kathmandu ah van la zel uh hi.\nNepal gamah leitunga mual sang pen pen 10 bang om hi.Tua te lakah leitunga mual sang pen Mount Everest zong om a Nepali ten Sagarmatha ci uh hi.Sea level pan in 20,000 feet a sang mual 240 bang om hi. A gam sim lam bel khaicinna ding leh gankhawina dingin hoih bilbel vanglak hi. A gam mipi 80% ten Hindu biakna zui uh hi. A gam tawh ki zui in gam khat a Hindu biakna a tam pen na mun ahi hi. Budhist biakna hong piankhiatna ahih mah bangin Nepal gam in Budhist biakna tawh kizopna hoih tak nei hi.\nNidang lai pek pan in Nepal gam pen vaihawmna ki luahsawn (Monarchy) gam khat ahi hi.Galhang Prithvi Narayan Shah in gam neu nono gawm khawm in a uk hun lai kum 1768 in Nepal zong uk khawm kha hi.Ahizongin Communist Party of Nepal kici Maoist te ki phinna hangin November 22, 2005 in 12 Point Agreement kigelh hi.May 28, 2008 Nepal gambup kiteelna ah vaihawmna ki luahsawn a deihlo pawl te gualzo uh hi.Tua aki pan in mipi vaihawmna gam khat hong suak ta hi.\nNidang lai in Nepal gamah Hindu siampi Ne kici khat om hi. A man a teenna kiim teng limtakin puah in juun hi.Tua siampi Ne in a puah a juun gam pen Ne ii’ gam, Nepal kici hi.Nepal gamah a teeng masa pen Kirata nam tea hi uh hi.Kirata nam te Nepal gam ah kum 2,500 sung vingveng teeng uh hi.Jesu pian ma kum 500 kkim lai in biakna lam laibu Nepal Mahatmya ah Nepal gam etlawm zia kigelh hi.Kum 564-483 BC kiim in nam hangsan pawlkhat hong kilang uh hi.Amaute laka khat kumpi pa’ tapa Siddharta Gautama in lungmuanna leh khamuanna zon cih takin zong hi.Tua ciang taansak (enlightened) in hong om in Buddha kici hi ama’ sinsakna pen Budhism kici hi.Budhist biakna hong pian khiatna ahihman in tua biakna a zui te adingin gam thupi mah mah khat suak hi.\nKum zalom 12 na hun in Nepal gam pen gamke 20 valah kikhen hi.Kum zalom 14 na ciangin kumpi gam khatah hong omkhawm thei kik uh hi.Ahizongin kum 1482 ciangin Kathmandu, Patan leh Bhaktapur ah kikhen kik hi. British East India Company leh Nepal te gamgi tungtang ah ki mukhial thei zel uh hi.Tua ahihmanin 1815-1816 sungin Anglo Nepalese War hong pian lawh hi.Tua laiah Nepal (Gorkha)galkap te hangsan mah mah uh ahihmanin tu dongin galkap dingin ki deih mah mah hi.Kum 1923 ciangin British leh Nepal kumpi in ki lawmtakna thuciam hong bawl uh hi.Kum 1959-1989 hun in Nepal gamah Panchayat System kizang hi.Mipi te malakna “Jan Andolan” hangin kumpi Birendra in zong mipi deihna tawh kituakin May 1991 in mipi vaihawmna thukimpih hi.\nCommunist Party of Nepal(Maoist) ten kum 1996 pan in thagum zangin aki luah sawn kumpi suan khiat sawm uh hi.Tua in tual sung buaina piangsak in mi 12,000 tak in si lawh hi.June 1, 2001 in mi tampi ki that in tua lakah kumpi Dipendra leh kumpinu Aiswarya banah kumpi innkuan mi 7 si uh hi.September 2005 ciangin Maoist te tawh hong kikap kik uh hi. Kum 2006 ciangin mipi vaihawmna a om ding kumpi pa Gyanendra in thukimpih hi.Mipi vaihawmna House of Representative pen April 24, 2006 ciang hong piang kik hi.May 18, 2006 ciangin Nepal gam pen biakna a tuam neih lo gam(secular state) hong suak hi.Tua in hun sawtpi peka om Hindu kumpi gam nuai mang ta hi.\nApril 10, 2008 in Nepal gam kiteelpina om hi.Communist Party of Nepal (Maoist) te a cing tam pen uh hi.A ki pawl khawm vaihawmna(Coliation) hong bawl uh hi.May 28, 2008 ciangin a kiteel cing ten kumpi thak bawl nangin vote khia uh hi. Member 564 lakah 4 bek in kumpi lang pang uh hi.Tua pan in Nepal gam pen mipi teelcin te’ vaihawmna Democratic Republic bucing hong hi ta hi.Kumpi (king) teenna inn Narayanhiti Royal Palace zong ni 15 sungin hawm(empty) sak pah uh hi.Tua inn pen van lui koihna (Museum) in zang lel uh hi.\nNepal gam Gross Domestic Product(GDP) pen kum 2012 in US Dollar 17.921 Billion ahi hi.Per Capita Income zong 2012 estimate ah US Dollar 623.624 ahi hi.A gam uh a neu na zah tawh ki tuak in a sum laklut uh tam vanglak hi.A sum muhna uh Services, Agriculture leh industry hi pipen hi.Politics hangin Nepal gam deih bangin khangto thei lo kawmkalah kum 2012 in a GDP uh 5% a khang dingin ki tuat hi.Nepal mipi te’ lakah Below International Poverty Line (BIPL) zong tuma kum 7 aki pan tawm tek tek ta sam hi.\nKum 2009 sung Nepal gamah khualzin(Tourist) 509,956 tak lut hi.Tua bang kawm kalah Nepal mi gam danga zin zong tam cihtakin tam zel hi. Persian Gulf leh Malaysia bek ah zong Nepal mi sum thalawh 700,000 bang om ding hi.\nPrevious: ZAM Thupuak :: 30 August 2015\nNext: Zuau Siangtho\nKaren State, Zwekabin mualdawn pan gamdangmi khat tuaksuk in si ~ ZD


url: =Makai ginalo ~ Lian Tuang :: ZOMI DAILY\nposted on 4 February 2019 at 9:28 pm Lomkholna: Article, Liantuang\nMakai cih pen mun khempeuh le hun khempeuh ah a kisam den dinmun khat ahi hi. Makai hoihte hangin nopna daihna lungdamna a om mah bangin makai ginalote hangin kisiatna lungkhamna lungzinna thangpaihna khasiathuaina tampi zong piang thei veve hi.\nMakai ginalote pianzia\n1- Hamsatna lauhuaina khat peuhpeuh uang gen in dipkuat gen mahmah hi.\n2- A kician mello thu pawlkhat siksan in mipite lau-thawng sak patau sak den akl lawpgawp sak hi.\n3- Amah tawh ngaihsutna muhna kibanglo khempeuh minam itlo, a citaklo, pawlpi langpang ci in ko pahpah hi.\n4- Ko le no cih kideidanna lungsim nei in kampau hi.\nNatna nam khat\nHih bang makai ginalote apian theihna pen amau mimal hang bek na hi khin lo leuleu hi. Amakaite le mipite mahmah in lungsim meima ( Trauma ) natna lianpi a neih man na hi gige hi.\nHih lungsim meima pen mun khempeuh panin kingah thei hi. Innkuansung kipattah khialhna le nuntak hamsat luatna, gam ki ukzia hoihlo le khuahun kisiatna ( huihpi guahpi hang, 2015 kum khuahunsiatnate dan), kimlepam ginalo le tuahsiatna tuamtuam, patauh dipkuatna le lunglen khuangaihna, zawnna natna gal le sa tuahna…, cih thu tampite hangin a kingah thei ahi hi.\nNatna lim le mel\nMi khempeuh hih lungsim natna ki nei ciat a, a suk le a suklo bek kilamdang hi.\nHih meima pen mimal in a vei pawl le minambup gambup in a kivei pawl na om leuleu hi.\nMimal lungsim meima neite om zia a huampi in nam nih om leuleu hi.\na-Zu le sa tawh kidiah in zatui zaha zang\nb-Lungkia den, lungsim neu\nc-Patau den, linglawng den\nd-Amah le amah kibawlsia\ne-Nasep hanciam tentan pong\na-Zi le tate vua, kitom\nb-Naupangte sat gawp\nc-Thusia lasia bawl mawhna khialhna piangsak\nd-Migilo mipalang suakin lamdungah vak\ne-Mi tawh kitawng kilai in ngongtat hi.\nGambup nambup lungsim meima veina\nGambup nambup in hih lungsim meima a vei ciangin mipite in\n1 Na khempeuh kitheihmawh bawl, thuhoih thupha, gamvai tuamtuamte thudon zo nawnlo\n2 Thuman kigen nawnlo, ahi bangbang thuak hithiat\n3 Mi dangte khual lo, Kipawlpih ahih keileh lainat vetlo. Thudon sawmlo\n4 Lum le lum vet, vot le vot vet, a siang sinsen bek deih\n5 Lungmuanna neilo, midangte muang zo mahmah lo\n6 Mun khempeuh ah siattatna hoihlohna tawh kidim\n7 Nulepa vai thangtatna tam cih bangteng ahi hi.\nHih bangin minambup lungsim meima vei ciangin minam sungah bitna lungmuanna thanem to pah hi. Mipi sungah bitna a thanem ciangin tua minamte in amau minam hihna ( Identity ) zong kik pah uh a, ko le no cih kideidanna aituam lungsim ultung sak semsem hi.\nMinamte in hih bang natna a vei ciangin thu le la khempeuh ah paulap ding om sak pah lianlian uh hi. Thusia thuginalo khat a om ciangin tua nu tua pa hang hi ci thei pah setset hi. Ama thanemna kimu loin midangte mawhna thanemna bekbek kawkziauziau hi. Mi hoihlo miginalo, angsung bek a thei mi ci in khentuam mi pawlkhat nei ziau hi.\nTua bangin mi khentuam a neih vilvel manin amau sungah thuman thutak om thei nawnlo hi.Ni a tum ciangin khuamial in mun a lak bangin thumanna paikhia a thuginalo le zuauthute panmun ngah hi.\nThuman tawm le zuathu gawmkhawm in ahi mahmah takpi bangin thu gengen uh hi. Tua thu kigente a nial peuhpeuh minam langpang mi ngawngkai ci in min vawh ziauziau uh hi.\nThuman thutak a om nawnloh ciangin thu khat peuhpeuh a baihlam in kikhensat ziauziau hi. Kibatpih lohte tawh kikawl lo ding, midang tawh kipawl se lo ding, a dongtangte khemkhia ziau ding, vat mang lel ding cih dan lungsim le thugennate lawhciang to semsem a, tua bang hun ciangin Makai ginalote in panmun ngah to pah hi.\nMakai hoih ngahna dingin mipite mimal lungsim a cidam photphot ding a kisam na gige hi. Sepna bawlna gelna khat peuhpeuh ah hehna thangpaihna khasiatna bek tawh a kitawsawn laiteng I lungsimte a cidam nailo ahi hi. Hih lungsim liamma pen a hun lapin kibawl kei leh a khang akhang in kilawh toto thei lai hi.\nMimal le minam sung lungsim meimate a damkik theihna dingin a huampi in a tunga i gen sa teng a lehlam in hanciam ding hi pah hi. Mipilte genna ah zatui nam nga a hi thubulpi 5 tawh kibawl kul hi. 1) Justice (thuman thudik). 2) spirituality (lungsim hoih neihna), 3) Human security (bitna), 4) Peace building, 5) Trauma healing cih thute siksan in nei leng kidamkik thei hi. (hih thubulpi 5 pen a thulu ciang bekmah hi a kanbeh theihna ding ahi hi)\nMimal lungsim cidam leh minam sung a cidam ding ahi hi. Democracy tawh kalsuanna mun le gamte diakdiak ah makai ding pen mipite tel ahih manin mipi lungsim cidam ding thupi zawlai hi.\nMimal lungsim le minam cidamna dung zui in makai hoih le makai ginalo piang kawikawi thei ahihna galmuh theihna ding leh hih dan thu muhzia zong na om gige ahihna a ki theisak nuam hi hang.\nHih thute kicingzaw le a hoihzaw in a tel tampi om ahih manin khat le khat kihawm sawn toto lai ni cih zong kithum nuam hang.\nSaya KoThar gelh Liamma le gam cih thulu le Internet a om lai pawlkhat kigawm ahi hi. Lian Tuang\nPrevious: Naungek khat utbangin aki lotgawp, peigawp laitak Video ki khahkhia\nNext: Pasian’ thu um Zomi hilo namaw?\nTedim News (16 August 2015)


url: =Marku 12 - Baibal Olcim\n1Te phoeiah amih taengah nuettahnah neh thui ham a tong tih, “Hlang pakhat loh misur a tue tih vongtung a tung, rhom a too, imsang a sak. Te phoeiah lotawn rhoek te a phaam sak tih vik yiin.\n2A tue vaengah lotawn taengkah misur thaih coi ham sal pakhat te lotawn rhoek taengla a tueih.\n3Tedae anih te a tuuk uh phoeiah a boh uh tih a tlongtlai la a tueih uh.\n4Te phoeiah sal a tloe te amih taengla koep a tueih hatah anih te khaw a vuek uh tih yah a bai uh.\n5Te phoeiah a tloe te a tueih dae te khaw a ngawn uh tih a tloe rhoek muep a tueih te, a ngen a boh uh tih a ngawn uh.\n6Capa thintlo pakhat a khueh pueng tih, “Ka capa te a yahnah uh ni,” a ti dongah a capa te amih taengla a hnukkhueng ah a tueih.\n7Tedae lotawn rhoek loh amamih te, “Anih tah rhopangkung ni. Halo anih he ngawn uh sih. Te daengah ni mamih kah rho la a om eh,” a ti uh.\n8Anih te a tuuk uh tih a ngawn uh phoeiah misurdum lamkah loh vawl a voeih uh.\n9Te koinih misurdum kungmah loh balae a saii eh? A paan vetih lotawn rhoek te a poci sak phoeiah misurdum te a tloe rhoek taengah a paek ni.\n10Cacim he na tae uh pawt nim? Im sa rhoek loh a hnawt lungto te imkil kah a lu la poeh.\n11Hekah he Boeipa lamkah ha thoeng tih mamih mik ah aka khuet la om?” a ti nah.\n12Nuettahnah a thui te amih ni tila a ming uh dongah amah tuuk ham a mae uh. Tedae hlangping te a rhih uh dongah anih te a toeng uh tih cet uh.\n13Te phoeiah olka neh tuengkhuep ham Jesuh taengla Pharisee rhoek neh Herod hlang rhoek kah hlangvang rhoek te a tueih uh.\n14A pha uh vaengah Jesuh te, “Boeipa, a thuem la na om tih hlang maelhmai te na sawt pawt dongah u taengah khaw na birhih pawh. Pathen kah oltak longpuei te ni na thuituen tila ka ming uh. Te dongah Kaisar taengah mangmu paek ham a ngaih a?, a ngaih moenih a? Pae sih a? Pae boel sih a?” a ti uh.\n15Tedae amih kah thailatnah te a hmuh tih amih te, “Balae kai nan noemcai uh? Kai taengla denarii hang khuen lamtah ka so lah eh,” a ti nah.\n16Te dongah a khuen uh hatah amih taengah, “A muei neh a ming he u kah nim he? “a ti nah vaengah, “Kaisar kah,” a ti uh.\n17Jesuh long khaw amih te, “Kaisar kah te Kaisar taengah, Pathen kah te Pathen taengah thuung uh,” a ti nah tih a taengah a ngaihmang uh.\n18Te phoeiah Sadducee rhoek loh a taengla a paan uh. Te rhoek loh, “Thohkoepnah om mahpawh,” a ti uh.\n19Te vaengah anih te a dawt uh tih, “Saya, Moses loh kaimih ham, “Khat khat kah a manuca tah duek tih a yuu te camoe khueh kolla a caehtak atah, a manuca patoeng loh a yuu te pang saeh lamtah a manuca kah a tiingan te thoh saeh tila a daek.\n20Boeinaphung parhih om uh tih lamhma te yuu a loh dae duek tih a tiingan khueh pawh.\n21A pabae long khaw anih a pang dae duek tih a tiingan caehtak bal pawh. A pathum long khaw amah boeiloeih la om.\n22A parhih long khaw a tiingan khueh pawh. A hnukkhueng ah huta te khaw duek.\n23Anih te parhih loh a yuu la a khueh uh dongah thohkoepnah khuiah a thoh uh vaengah amih khuiah u yuu lamlae a om eh?” a ti uh.\n24Jesuh loh amih taengah, “Cacim neh Pathen kah saithainah aka ming pawt loh n'rhaithi uh dongah moenih a he?\n25Duek lamkah a thoh uh vaengah yuloh vasak om mahpawh, rhaihlan khaw om mahpawh, vaan puencawn rhoek bangla om uh coeng.\n26Tedae aka duek rhoek a thoh uh te Moses cabu khuiah na tae uh pawt nim? Pathen loh tangpuem khuiah anih a voek vaengah, 'Kai tah Abraham kah Pathen, Isaak kah Pathen neh Jakob kah Pathen ni,' a ti nah.\n27Pathen tah aka duek rhoek kah pawt tih aka hing rhoek kah ni. Bahoeng n'rhaithi uh coeng la he,” a ti nah.\n28Te vaengah amih a oelh uh thae te cadaek pakhat loh a yaak dongah a paan. Tedae amih a voek te thuem tila a hmuh. Te dongah Jesuh te, “Olpaek boeih khuiah melae tanglue la aka om,” tila a dawt.\n29Jesuh loh, “Aw Israel hnatun lah, mamih kah Boeipa, Boeipa Pathen pakhat ni a om.\n30Te dongah na Boeipa Pathen te na thinko boeih, na hinglu boeih, na kopoek boeih, na thadueng boeih neh lungnah ' a ti te lamhma la om.\n31A pabae ah na imben te namah bangla lungnah. He rhoi lakah aka tanglue olpaek a tloe om pawh,” a ti nah.\n32Te dongah cadaek loh Jesuh te, “Thuem, saya, pakhat bueng om tih amah phoeiah a tloe om pawh tila oltak te na thui coeng.\n33Pathen te thinko boeih neh, yakmingnah boeih neh, thadueng boeih neh, lungnah tih imben te amah bangla lungnah ham te hmaihlutnah neh hmueih boeih lakah olpuei la om,” a ti nah.\n34Anih loh cat a doo te Jesuh loh a hmuh vaengah anih te, “Pathen kah ram lamloh lakhla la na om ngawn pawh,” a ti nah. Te phoeiah tah Jesuh te dawt ham ngaingaih uh voel pawh.\n35Jesuh loh bawkim ah a thuituen tih a doo vaengah, “Cadaek rhoek loh metlam, 'Khrih tah David capa ni,' tila a thui?\n36David amah loh Mueihla Cim rhangneh, 'Boeipa loh ka Boeipa te 'Na rhal rhoek te na kho hmuiah ka khueh hlan atah kai kah bantang ah ngol dae' a ti nah,' a ti.\n37Anih te David amah long pataeng Boeipa la a khue atah metlamlae a capa la a om eh?,” a ti nah. Te vaengah hlangping te yet loh liplip a hnatun.\n38Te phoeiah amah kah thuituennah khuiah, “Hnikul neh pongpa tih hnoyoih hmuen ah toidalnah ham,\n39tunim ah ngolhmuen then neh buhkung ah hmuensang aka ngaih cadaek rhoek te dawn uh.\n40Te rhoek loh nuhmai rhoek kah im a yoop uh tih mueituengnah ham khing thangthui uh. Amih tah laitloeknah a yook uh khungdaeng bitni,” a ti nah.\n41Te phoeiah tangkabu hmaiah ngol tih hlangping loh tangkabu khuiah rhohum a sang vaengah a kumngai kuirhang rhoek loh muep a sang uh te a hmuh.\n42Te vaengah nuhmai khodeng pakhat ha pawk tih mucih panit a sang. Te tah pekhat lo ni.\n43Te dongah a hnukbang rhoek te a khue tih, “Nangmih taengah rhep ka thui, tangkabu khuila aka sang rhoek boeih lakah hekah nuhmai khodaeng loh a sang ngai.\n44Hlang boeih loh amamih taengkah a coih te a sang uh dae anih tah a vawtthoek khui lamkah a khuehtawn boeih a khosaknah boeih te bitbit a sang coeng,” a ti nah.\n< Marku 11\nMarku 13 >


url: =Al Khānkah Web Development Tutoring - Find Web Development Tutors in Al Khānkah, Egypt\nResults 1-3 of 3 for web development tutor al khānkah\nWeb Development Tutors in Al Khānkah, Egypt\nFind Private & Affordable Web Development Tutoring in the Al Khānkah Area!\nWaqas A. Private Web Development tutor in Al Khānkah, Egypt\nMohamed E. Private Web Development tutor in Al Khānkah, Egypt\nLo'ay D. Private Web Development tutor in Al Khānkah, Egypt


url: =ZAM Thupuak :: 08 Apr 18 (HEI pan sapna) :: ZOMI DAILY\nposted on 7 April 2018 at 3:44 pm Lomkholna: Malaysia, News, ZAM, Zomi\nHealth Equity Initiatives (HEI) pan sapna :: Health Equity Initiatives (HEI) kici Lungsim damlote ngeina man tawh panpih theihna ding lungsim lamtawh kisai mipilte pahtahna tawh kihong zato HEI zum pan Malaysia gambel galtai zomite tampitak ZAM tungtawn in hong huh leh panpih khinzo a, tuazom in mailam ah hihbang haksatna thuak ih zomipihte bangci dan a huai/ kawkkhia/ kembit/ puahpha thei ding cih tawh kisai leh hih lam tawh kisai uliante omlohna mun ah bangcisep / vaihawm ding cih thusinna om ding ahihman in Malaysia a om ih zomipihte sungpan zato lam pilna tawh kisai a lunglut leh hun a ngahte a ding hi, kah/sinhuai mahmah ahih lam ih kitheisak hi.\nHih training / thusinna pen ei sum tawh ki kah zobiah dingte hilo ahihman in, sumbeilo a hong kisin saklai in a lunglut leh hunngah khempeuh in ih sin hamtang dingin ih ki hanthawn hi.\nHih training pen kha 7 sung sawt ding a nikhat zong pelhlo a kuanzo te zong pahtawina pia uh hi. Hih thusinna pen 25 April 2018 – Saturday in kipanta ding a, 19 December 2018 – Saturday nidong kikah ding hi. Hihsung ah thuhoih thupha tampi a sinkhin mi pil tuamtuam zong hong kihel ding ahihman in makaite in hihpilna atheih beh ding a thupi mahmah khat a hihi.\nHih tawh kisai a lunglut khempeuh in ZAM sum ah 18 April 2018 – Wednesday ni ma in kisiau thei / form ki fill-up thei aa hih manin zomite a tam theithei ih kah zawh nading deihsakna lianpi tawh kong zawn uh hi. Tua ahihmanin Malaysia a om biakna pawlpi ciatpan zong khangnote ih tawsawn / hanthawn leeng ih pawlpi leh ih mipih in phattuam pih ding ih lamen mahmah hi.\nNa RSD Vai Hoihtak Kiging In :: Gambel galtai mikhat a hong ki ciapteh nadingin a thupi mahmah leh kal masa ahi Refugee Status Determination (RSD) cih pen UNHCR tawh na kizopna ah athupipen khat a hih lam khatvei ih kiphawk kiksak hi. Adiak in Malaysia a om 2013 Card te RSD interview appointment na ngah a kipan limtak a na tangthu na etphat nading ih kitheisak hi. Banghang hiam cihleh gambel galtai khat a santak/pomtak dinghiam cih sittelna ahih manin a hun nangah lai in kiking khol in. Na theihlohna sangin na kin lohna in na maban tampi hong khaktan ahih manin na masak dingte nunun keizaw in. eg. Card na neih naikei leh innnuai na tuah sukpak na ngawn zong a lauhuai hi, Palik/Malaysia Pu ten Malaysia nong paina ahang hong dot ciang nadawnna pen gambel khat ading santak/pom tak ahih kei leh tua na kampan apusuak kammal in UNHCR/USA/Australia hong tut zawh kei leh kawlgam hong tun ding a hih man in tu a na kampau leh natot lampi koi a tawp ding cih khinkhai sa in nungta hi.\nTuni na sepna in zingciang a na siksan ding hipah ahih manin a mawk na cihbang omlo in a thupi vive hi den hi. Tuni tuhun pen na nuntakna ah a thupipen a hihman in thupi nasakpen mah sepna ding nahun pia in. Tu mahmah a na hun nai 1 pen zingciang hong tungding nai 24 sang manpha zaw cih phawk in. RSD/UNHCR te thudotna na zawh kei leh bangzahta in hehpih huai dinmun natun hang UNHCR te lampi na tawn thei ngei kei ding hi. Lungdam! A telsiam ding Topa thupha hong pia hen.\nAussie Vai Theihhuai Pawlkhat :: Zomipihte, tulai Aussie a siau te khempuehin nalaidal te uh limtak nakep nangun ih kithei sak hi. Na laigelh/ tang thu tungtawnin thu hong kidot ciang a kilawm zawdeuh a na dawn theihna ding Aussie zumpi ah appointment na ngah ciang ZAM zum ah na laite uh tawh nong pai nading un kong theisak uh hi.\nUN card lo tawh a siau te khempeuh in interview hong kisap ciang anuai a teng na lah theihpah leh si hong sit sakpah ding a, na lah theih kei leh na kan hun ding ni 14 sung hun hong pia ding hi. Lai kisam teng;\n1. Kawlgam mi hihna (Matpongten)\n2. Innkuan lai (Inthongsuh sazian)\n3. Nausuahna Lai (Mui sazian)\n4. Kitenna lai (Marriage Certificate)\nEmbassy te ngetna ah: Hih laite tawh kisai in, Kawlgam a om innkuanpihte ahi a, lawmte tung pan ahi zongin huhngen in laidal kisam te manglai tawh teikhiatsa in a kisapna bangin nong puak ding uh kong ngen uh hi.\nA zenzen in hih laite tawh kisai ngahzawh nading hanciam takpi in, ngah zawh lohna thu khatpeuh a om khak leh, a kingah zawh lohna zia, nang hanciam dan thu leh a hang kician takin lai tawh gelhkhia in a kisaipih te tung ah hong aap kik ta un.\nTheih Ding: Baihno tak a kingah ziau lai bawltawm leh thumanlo pi a lai khat peuhpeuh nong piak khak uh leh, na visa ngetna uh hong kinialsak ban ah na maban uh kisot nawn lo ding ahih lam phawk tawntung un.\nDawngkikna Hun Sung: Hih a tung a ngetna tawh kisai khempeuh na thudotni (Interview) zawh ni Sawm le Li (14 days) sung in a dawnna/thukikna nong piak hamtang ding uh kong ngen uhhi. Hih hunciam sung ah nong piak, nong lahkhiat zawh kei uh leh na Visa ngetna uh tawh kisai ziakai sak tuam mahmah ding hi.\nLai puakzia Ding: Hi bang lai khatpeuh nong puak ciangun, na minpi mah uh tawh copy khat immigration kuala-lumpur-refugee@dfat.gov.au ah hong puak ta un.\nZAM ZUM AH THUNGETNA OM DING :: Hongtungding Saturday 14-04-2018 11am a kipan ZOMI’ TANGMI THUNGET PAWL te makaihna tawh Zomibup a ding thungetna om ding ahih manin, a gamla a nai cih omlo thungetna ah hong kihel kimciat na dingun zahtakna lianpi tawh kong zawn uh hi. Contact person : Siamah Ciin Ph. No.: +60182688752\nZAM ZUM AH THUNGETNA HONG NEIH SAK : UPC – KL (Victorious Living Assembly) pawlpi kem Sia Gin Hau Tuang in Zomi te a it avei na tawh kizui-in ZAM zum ah hong hawh in Zomite ading thungetsakna leh Palaite thapiakna hong nei a hih manin kilungdam mahmah hi. Topa’n Sipa leh a pawlpi thupha tawh hong tuamsak sem sem tahen.\nZAM ZUM AH HONG HAWH :Bethel Prayer Center—Moekoh pawlpi kem Siapa Thangzang Khuami Rev. Hang Khen Dal te innkuan in Zomite ait aveina tawh kizui-in ZAM zum ah hong hawh in thunget sakna leh thapiakna hong nei uhhi. Tua bek tham loin Bethel Prayer Center pawlpi upa te thusiamna tawh Pawlpi kem Sia Dal te innkuan a khualzinna ah apiak nop peuhpeuh apiak theih ding adonsak uh sum te Sia Dal te innkuan in Zomi Association of Malaysia – ZAM zum ah RM 150 hong tun ahih manin deih sakna tawh hong pia khia Sia Dal te innkuan leh hihbang a etteh huai pawlpi kem siate apahtawi thei Bethel Prayer Center pawlpi mi khempeuh Topan Zomibup a huamzo ding thupha hong piaksak ta hen.\nZAM Thupuak akicingzaw in PDF file ah >>>\nZAM ZUM AH HONG HAWH : EBC gambup zumpi pan Assistant Secretary asem Saizang Khuamu Rev. Lian Do Nang in Malaysia gam Kuala Lumpur khuapi a om EBC pawlpi a vaan in hong pai sungin ZAM zum ah hong hawhin palaite thapiakna leh thu ngetsakna hong neihsak ahih manin kilungdam mahmah hi.Topa’n thupha hong piaksak in hong zang semsem lai tahen.\nPrevious: Vondeih Kep Ding – 141 (Dimno’ Pa)\nNext: Tonzang in cidamna lamsang nasepna ah asiampen ngah\nD.C Area pan Sihkohna leh Dahpihna -Mangpha Nu Lun Cing\nLeilum khua ~ Zam Khen Mang\nTulaai leitung Thuthang Tuamtuam Updates September 10, 2014\nUS, Nashville khuasung ansai ah mi 4 akaplumpa ki mankhiata\nMalaysia Putrajaya ah Ferry Bus khat tuahsia, gamdangmi 34 liam


url: =England ponder Tuilagi in Rome | Orange UK\nrelated storiesDickinson critical of refereeIreland win thrills O'ConnellConnacht brush Treviso asideDragons fall to ZebreLancaster: Defeat not the endO'Connell's Dublin swansong?Tweet10 March 2014, 22:56England ponder Tuilagi in Rome\n"The forwards deserve a pat on the back and Robshaw is at the forefront of that. He's become a well-rounded player. He's got a great balance to his game at the moment. He's got the strength to break the gainline and the skills to make the pass as well."Tweetarticle461064advertisement


url: =Nikhatsung palik asempak ahehpihhuai naupangno :: ZOMI DAILY\nposted on 10 January 2016 at 12:31 pm Lomkholna: Malaysia, News, Sawltak\nMalaysia gamsung aom Muhammad Alif Aqil Shaiful Azhar kici pasal naupangno kum 8 bek aphakpan hangin Leukaemia kici adamthei nawnloding ေသြးကင္ဆာ Cancer namkhat natna ngahkhia citciat hi. Hih nuapangpa pen aneucil in “Polis Evo” cih Movie enkha ahih manin palik a ut mahmahkhat ahihi. A golciang palik semding cih ama lunggulh mahmahkhat himah taleh Cancer natna ngahkha citciat sese hi.\nTuma kumkhat laipek akipan Leukaemia Cancer natna tawh Hospital Kuala Lumpur (HKL) ah lumcip a, ama lunggulh ahi agol ciangin palik suakding, migilo te bengkhiading cihpen a sunmang pen a tangtunding honggamla tektek hi.\nTua ahih manin hih naupangno ii alunggulh mahmah palik suahding pen adamlai in alungkimtheih nading in kumpi zato leh NGO te’n vaihawmpih uhhi.\nDamansara Police Station panin zanni in palik mawtaw khat kawmsak uh a, tuatung ah naupangno atuansak uhciang in amai hongtai pah a, hong nuihmaipah siusiau hi.\nPetaling Jaya OCPD Asst Comm Mohd Zani Che Din ii agenkhiatna ah hih naupangno thupen HKL panin Doctors te’n hong gen uh ahih manin, naupangno ii alungkim nading in aki vaihawmsak hi cihzong pulak khia hi.\nNikhatsung palik mawtaw tawh Kuala Lumpur khuasung ah vakpih kawikawi uh a, nitaklam ciangin a innkuanpih te kiangah ciahpihkik uhhi.\nNaupangno kum 8 aphapan khat ii alunggulh, asunmang pen hiciang tawh amai mangding ahihmawkleh khasiat huai mahmah dinghi. ZD Sawltak #zomidaily\nPrevious: Ciangkang ~ Hau Za Cin\nNext: Thongsung hongdenna theiding Calendar namnih\nNau Khual says\nHi pabag in kei zg lametna gim na nei in hi leng\nHi bang a malay in ah mi sin mawh na thuak kei mah dig hi veg hag maw\n20 February 2016 at 9:35 am\nKa’ khitui luang veh-e, nauno-aw mataw!!!\nSum khol ding hoih hi


url: =Uploaded by Htaung Za Kyint\nAnnual Meeting Miutes 2014\n2014 BKBC Minutes\nIssue:19th April 2015\nIssue : 20th March 2011\nSRBA E&M Department Newsletter Vol. 2, No. 3\nSynod Newsletter - August, 2016\nIssue: 12 September 2010\nMarch 16, 2014 Bulletin\nThu Zaksakna March 9 2014\n02 Gen 12.pptx\nJune 15, 2014 Bulletin\nFeb 16 2014 Bulletin\nFeb 23 Thu Zaksakna\nThu Zaksakna March 30 2014\nFeb 9, 2014 Bulletin\nFeb 2, 2014 Bulletin\nMarch 2, 2014 Bulletin\n10 Nov 13.pdf\nMate 13 neu 31 34.pptx\nMatthai 15 1-20\nMate 14 Neu 22 Pan 36\nTHU ZAKSAKNA 1.\nNIPI BIAKPIAK KIKHOP HUN GEELNA No. 156, Baho Road, Sanchaung Township\n22 December 2013 NIPI HUNGEELNA 09:00-11:00 AM\nTEDIM BAPTIST CHURCH - YANGON\n(Office: No. 156, Baho Road, Sanchaung) Tel: 01-2304629\nWD Mission sumpi (Friday) Ks. 4,500 Sehsuah Sumpi: Tg. Cin Khan Piang Ks. 70,000 Biakinn Sumpi: Pa Hau Kho Paute innkuan (Tutphahsau - 1) Ks. 525,000 Men Department Tutphahsau 1 2. Paakpiakna: Tg. Suan Cin leh Lia Vung Kim Cingte 18 December 2013 ni-in pumkhat suahna tungtawn in Topa tungah lungdam kohna in Pulpit hong zem hi. 3. Bullentin leh Tuivot: Nu Dim Ngo Cingte innkuan in a tapa upen Pa Thang Khan Am suahni (18.12.2013) in kumkhat tawntung Topa’n acin akep a ompihna leh suahni mukik thei ding a siam Topa tungah lungdam kohna in a bei teng hong sik hi. 4. Christmas & New Year hun geelna: Christmas Eve 24.12.2013 (06:00-08:00pm) MD Christmas Worship Service 25.12.2013 11:00-05:00pm Ministers New Year Eve 31.12.2013 07:00-10:00pm Music 10:00-01:00am Deacons New Year Worship Service 1.1.2014 01:00-04:00pm Ministers 5. EC Meeting: Kikhop man ciang EC Meeting om ding ahih manin member khempeuh kahkim ciat ni! 6. 2014 Upa panmun kisehna: 26 December 2014 (Thursday) 13:00 in Meeting Room ah panmun kisehna om ding hi. 7. CED Thuzaksakna: Teacher Training a kahnuamte in Pawl sung/ pawl dang pan a lunglut khempeuh kikah thei hi. A kah dingte Tan (10) sin ngei hi ding a, naupang a it mi hiding hi. Pasian it in hunbit a, a kahzo mi hiding hi. 9. Church Annual: 2013 Kumcin kikhoppi 18 January 2014 (Saturday) ni-in kibawl ding ahih manin Pawlpi/ Department te sum sazian Auditor te’n 10,11 January 2014 ni-in sazian sit ding uhhi. TCC sang 10 January 2014 ni-in Audit lut dinghi. 10. December Kha Suakte: Mai Nipi 29 December 2013 ni-in niangtui leh moh vak nuam ihih manin ilunglutzah pia ciat ni! 11. Khualzinna: Rev. Tun Sian Mung, Australia pan Kum (200) cin pawi sim dingin hongciah thei-a, 14 December 2013 ni-in ciah kik hi. 12. Lungdam pihna: Tg. Suan Cin leh Lia Vung Kim Cingte 18 December 2013 ni-in pumkhat suahna Pawlpi’n ki lungdampih hi. 13. Pawlpi Homecell kikhopna dingte: *Yuzana 26 Dec/Thu Pa Tun Khan Cin *Hlaingtharyar 27 Dec/Fri Pa Thang Khan Langh *Kyauktada/Dagon 27 Dec/Fri Pu Lam Khen Thang *MIT 27 Dec/Fri Rev. Go Van Mung *Pazundaung 27 Dec/Fri Upa Thang Khan Tuang *Sanchaung 27 Dec/Fri Pa Nang Khat Mung *Lanmadaw 28 Dec/Sat Pa Hang Za Thawn *Bayintnaung 28 Dec/Sat Pa Neek Za Pau *Insein 28 Dec/Sat Pa Vial Khan Mang\nHanthotna Hun uk\nChurch Choir Leader Pianist\n: Rev. Khai Za Dal : President\n: Sya Ai Lian Pau : Tg. Langh Sian Khup\n"NA GAM HONG PIANG TAHEN"\n8. MD thuzaksakna: Kikhop manteh Biakpiak kikhop kinei dinghi.\nLai Siangtho Simna/Hun-apna ~ Music Committee Phatna le Biakna ~ Music Committee Lai Siangtho sinna (Mat. 15:21-28) ~ Rev. Dr. Nang Sawm Piang *Mipi La: “Hong Pai Un, Thu-um Teng” Siampi thungetna ~ Associate Pastor Kote’ Hong Thuumna ... Biakinn sumpi apna leh donna ~ Dr. Dam Khua Nang Phatna La ~ Dr. Khaipi Thugenna tom ~ Rev. Suang Kho Thang Nipi sumpi donna (Lai Siangtho) ~ Hun uk Phatna La ~ Haupi leh alawmte Sumpi apna (Doxology) ~ Sn Man Suan Vung Lapawl ~ Church Choir Thuzaksakna ~ Hun uk Lai Siangtho Simna: Filippi 2:5-7 *Mipi La: “Vungtung Mite Lasakna” Hanthotna: “AMAN PASIAN AHIHNA SUAHKHIA IN ...” *Mipi La: “Nang Ading Omna Om” *Thupha piakna ~ Church Pastor Amen Thumvei * Mipi ding\nChurch Pastor Rev. Dr. S. Pau Khan En Tel. 221878 Associate Pastor Rev. Cin Sian Pau Tel. 09731 20842\nPresident Upa Kap Khen Pau 0943025229 Church Secretary Upa Thang Khan Tuang Tel. 095116182\n: 09:00-11:00 Biakpiak kikhopna Nipi Sangte kikhop (CED) : 12:00-14:00 MD+WD Combine Service (Neekkhawm Nipi) : 12:00-14:00 MD Biakpiak kikhopna : 12:00-14:00 WD Biakpiak kikhopna : 13:00-15:00 YD Biakpiak kikhopna Tuesday : 10:00-12:00 Minister thunget kikhopna Friday : 10:00-15:00 Thunget kikhop (WD) Saturday : 08:00-9:30 Thunget kikhopna (Pawlpi) Saturday : 14:00-16:00 Church Choir Lasinna (YD+Mipi)\nSanctuary Room 1-4 Room 2, 1 Room 2 Room 1 Sanctuary Minister Room Meeting Room Minister Room Sanctuary\nMonday & Kumpi zum khak nite Pawlpi zum kikhak hi.\nTEDIM BAPTIST CHURCH – YANGON I. 2014 Upa Term khat (2014-2016) sem dingte (1) Pa Hang Za Thawn (2) Pa Khup Khan Mung (3) Pa Khup Lam Cin (4) Pa Tual Za Mang Reserved (5) Pa Cin Lam Tun (6) Pa Lam Cin Thang II. 2014 Women Department Term khat makai dingte (1) Nu Toe Toe Niang (2) Nu Luan Khan Vung (3) Nu Niang Za Go (4) Nu Sui Hlei Tial Reserved (5) Nu Man Lian Vung (6) Nu Cing Khan Vung III. 2014 Youth Department Term khat makai dingte (1) Tg. Hang Pian Tuang (2) Lia Lian Lam Kim (3) Lia Niang Theih Kim (4) Lia Hau Khen Dim Reserved (5) Tg. Mang Suan Lian (6) Lia Cing Hau Mang Upa Tawlnga dingte (1) Upa Kap Khen Pau (2) Upa Kam Kho En (3) Upa Niang Hen Cing (4) Upa E. Sian Kho Zam\nWD Tawlnga dingte (1) Nu Hming Lian Chhungi (2) Nu Langh Don Cing (3) Nu Cing Suan Lun (4) Nu Zen Za Dim\nYD Tawlnga dingte (1) Dr. Thang Mun Khai (2) Lia Ciin Zam Man (3) Tg. Pum Za Vaan (4) Tg. Ciang Sian Pau\nChristmas (Lungdam bawl) Hun geelna (25 December 2013) 11:00-11:30 am Vaitun Niangtui le moh 11:30-12:30 Church School makaihna 12:30-13:30 Gualnopna 13:30-14:00 Christmas Lasakna (Khangno) 14:00-16:00 Phatna leh Biakna kikhop hunpi 16:00-17:00 Lungdam bawl an neekkhopna Christmas Donors (1-15) Ks. 390,000 (16) Pi Luan Za Cingte innkuan Ks. 100,000 (17) Pa Kham Sian Pau Ks. 100,000 (18) Pa Lam Cin Thang Ks. 50,000 (19) Rev. Dr. S. Pau Khan En Ks. 50,000 (20) Pa Thang Za Khawm Ks. 50,000 (21) Pu Dal Za Khup Ks. 50,000 (22) Ms. Ning San Cingte unau Ks. 30,000 (23) Pa Tual Za Mang Ks. 30,000 (24) Rev. P. Thuam Thang Ks. 25,000 (25) Mrs. Col. Dal Za Kam Ks. 20,000 (26) Pa Khan Thang Ks. 15,000 (27) Pa S Dai Khan Pau Ks. 10,000 (28) Pa Go Cin Suum Ks. 10,000 (29) Nu Awi Sian Cing Ks. 10,000 (30) Pa Hau Kho Pau Ks. 10,000 (31) Rev. David Suan Za Thang Ks. 10,000 (32) Nu Dim Ngo Cing Ks. 10,000 (33) Prof. Dr. Nang Suan Kham Ks. 10,000 (34) Upa Neng Khan Cin Ks. 10,000 (35) Upa Kam Kho En Ks. 10,000 (36) Upa Ngin Zen Kam Ks. 10,000 (37) Pa Pau Suan Mang Ks. 10,000 (38) Rev. Mang Tungg Thang Ks. 7,000 (39) Rev. Pau Lian Mang Ks. 5,000 (40) Pa Neng Lian Pau Ks. 5,000 (41) Nu Cing Ngaih Lian Ks. 5,000 (42) Pa Thang Sian Do Ks. 5,000 (43) Pa Thang Sian Khai Ks. 5,000 (44) Nu Dim Ngaih Lian Ks. 5,000 (45) Nu Zam Ngaih Ning Ks. 5,000 (46) Pa Cin Lam Tun Ks. 5,000 (47) Pa Awn Kho Vung Ks. 5,000 (48) Pa Eng Sian Pau Ks. 4,500 (49) Ms. Langh Sawm Lun Ks. 3,000 (50) Mrs. Thang Khan Pum Ks. 3,000 (51) Pa SB Dai Suan Kham Ks. 2,000 (52) Mr. Zen Kho Tuan Ks. 1,500 (53) Lia Ciin Zam Man Ks. 5,000 (54) Sya David Zam Lam Thang Ks. 5,000 Total Ks. 1,096,000\nDocuments Similar To Dec 22, 2013\nCha Chin Soo\nMore From Htaung Za Kyint


url: =· South Korea gam pansan The Truth Foundation te in 2014 ai ding Mihing zaleenna tawh kisai miphatna ongnusia khin NLD party makaaikhat lah ahi Hanthawady U Win Tin May 15 ni in teelkhia uhhi. U Win Tin Foundation pan zalian khat asangding inJune 26 ni ciang paiding hi. Hih the truth Foundation peen 2009 kumpan kipan hi a Korea gammi te bek kipia himah leh 2014 aiding U Win Tin alamdang tak in ateelkhia uh ahihi. Pahtawi na laaipi le $7,000 ding ahihi.


url: =Lamseauna In Phattuamna Om ~ Thu Tatuam (Siyin News)\nLamseauna In Phattuamna Om\nSunday, October 29, 2017 Knowledge 1 comment\nLamseau na in, ih pumpi tungah phattuamna nam (3) piangsak hi.\n(1) Tha hatna: Ih peangpaak buppi taw lam ih seau ciang, ih kawng pan kipan ih khuatul dong, ih thangol te le ih ngu kipee na ah a\npiat te tha hat sak hi. Ih om mun po a, puuk vadai thathong ci khawngte om nawnngawl hi. Ih husan zong, maan ahikom, ih tuap le ih lungtang zong tha hat sak hi.\n(2) Mihing a thau leih te, a thauh kiamsak hi. Lam ih seau ciang, ih pumpi sungpan, a lumdat te tam mama pusuak a, tua a lumdat te sia, ih thauh tung pan veu a pusuak bel ahikom, ih thau kiam tuam hi.\n(3) Chi-thum (aoG;csdK) khaam hi. Ih anneak sim in, ih chi sungah a thumdat glucose level khang hi.Tasia ciang, nai lang sung lam seau leang, (tai 2.5)bang seau leang, a thum dat khang nawn ngawl hi.\nAn neak zawk po ciang, seau pai tu zong kul bingbung bo. A kinai hun khat papo sungah lam ih seau tu thupi hi.\nRef: Reader’s Digest: ZWK.


url: =Russia gamsung World Cup kimawlna Stadium tualpikhat kicim :: ZOMI DAILY\nposted on 17 July 2018 at 9:20 am UTC+9:30 Lomkholna: News, Russia, Sawltak, World\nRussia gamsung ah World Cup kimawl nadingin aki lamthak Stadium khat World Cup amanni Sunday ni in kicimpah cih Reuters pan kiza hi. Tua World Cup Sstadium pen guahtui tamluatna hangin akhanglam ah leitolhgawp in akicimsuk ahihi.\nRussia, Volgograd City sung aom Stadium aki lamthakkhat hi a, Photo aki khahkhiatna ah mencipna zong ki muthei hi. Hih Stadium pen leigei khatah akilam hi a, akicip ciangin guamthukpi piangin ageinai khetawh paitheihna Sidewalk tezong buanciim tawh kidim zihziah hi.\nHihvai tawh kisai in thunei ahi Sport In Company panin Spokesman khatin agenkhiatna ah Stadium ii asunglam paninzong akehkhia om ahih manin, puahkik nadingin kalkhat sungbang hun beitheiding hi ci’n genkhia hi.\nHih Stadium ii aminpen Volgograd Arena kici a, World Cup akisulh laitak in mi 45,000 bangin a ettheih nadingin agolpi in akilam ahihi. Regional Government te ii website tungtawnin aki muhkhiatna ah hih World Cup Stadium akilam nadingin Russian sum 16 billion roubles ($257 million) bei in akilamthak sitset kici hi.\nHih Volgograd Arena kimawlna tualpi sungah World Cup akihel England, Japan cihte akipan Team 8 takin kimawlna in azatna munkhatzong ahihi.\nVolgograd Government leh Sport In Spokesman te ii genkhiatna ah hih World Cup Stadium tuahsiatna pen guahtui tamlua mahmah ahih manin akicim hi ci uh a, Emergency in ki ciamteh in kibuaipih mahmah hi.\nSport In spokesman in agenbehna ah hihbangdan guahtui tamluatna hangin tuahsiatna pen kum 100 ciangin khatvei khawngbek apiang ahihi ci’n genkhia hi.\nMore: World Cup kimawlna khuapi ah mawtaw in khetawh lampai te ataihlaitak Video\nHih Stadium alamkhia Company tepen Stroytransgaz Company kici a, tua Company te’n ahihleh hih Stadium akicipna vaitawh kisai in bangmah genkhiat neinailo uhhi. World Cup Football kisuih amankhitlian ahih manin, phadawmlai hi. Sawltak #zomidaily\nPrevious: Koi zaw tawh na kalsuan diam? ~ Khup Lian Thang\nNext: UNHCR zumpi pan Malaysia gamsung aom Zomi gambeel khempeuh zaksakna